title: 2006/37/KE: Direttiva tal-Kummissjoni 2006/37/KE tat- 30 ta’ Marzu 2006 li temenda l-Anness II tad-Direttiva 2002/46/KE tal-Parlament Ewropew u tal-Kunsill fir-rigward ta’ l-inklużjoni ta’ ċerti sustanzi Test b'rilevanza għaż-ŻEE.

text:
               28.11.2006

               MT

               Il-Ġurnal Uffiċjali ta’ l-Unjoni Ewropea

               327

         DIRETTIVA TAL-KUMMISSJONI 2006/37/KE
   tat-30 ta’ Marzu 2006
   li temenda l-Anness II tad-Direttiva 2002/46/KE tal-Parlament Ewropew u tal-Kunsill fir-rigward ta’ l-inklużjoni ta’ ċerti sustanzi
   (Test b'rilevanza għaż-ŻEE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunitajiet Ewropej,
   Wara li kkunsidrat id-Direttiva 2002/0046/KE tal-Parlament Ewropew u tal-Kunsill ta’ l-10 ta’ Ġunju 2002 dwar l-approssimazzjoni tal-liġijiet ta’ l-Istati Membri fir-rigward tas-supplimenti ta’ l-ikel (1), u b’mod partikolari l-Artikolu 4(5) tagħha,
   Wara li kkonsultat lill-Awtorità Ewropea dwar is-Sikurezza Alimentari,
   Billi:

               (1)

               Id-Direttiva 2002/46/KE tispeċifika l-vitamini u l-minerali, u għal kull wieħed minnhom il-forom, li jistgħu jintużaw fil-manifattura tas-supplimenti ta’ l-ikel.

               (2)

               Dawk il-vitamini u sustanzi minerali li kienu ġew vvalutati mill-Awtorità Ewropea dwar is-Sikurezza Alimentari (minn hawn “l-Awtorità”) u li rċivew valutazzjoni xjentifika favorevoli għandhom jiġu inklużi fl-Annessi tad-Direttiva 2002/46/KE.

               (3)

               Dan l-aħħar kien hemm valutazzjoni xjentifika favorevoli għal ċerti vitamini u sustanzi minerali u dawn kienu disponibbli pubblikament mill-Awtorità.

               (4)

               Huwa xieraq li jinbidel it-titolu tal-kategorija “aċidu foliku” sabiex tittieħed in konsiderazzjoni l-inklużjoni ta’ forom oħrajn tal-folate fl-Anness II tad-Direttiva 2002/46/KE.

               (5)

               Id-Direttiva 2002/46/KE għandha, għalhekk, tiġi emendata b’mod xieraq.

               (6)

               Il-miżuri previsti f'din id-Direttiva huma f’konformità ma' l-opinjoni tal-Kumitat Permanenti dwar il-Katina Alimentari u s-Saħħa ta' l-Annimali,

         ADOTTAT DIN ID-DIRETTIVA:
   Artikolu 1
   L-Anness II tad-Direttiva 2002/46/KE huwa emendat kif stipulat fl-Anness ta' din id-Direttiva.
   Artikolu 2
   1.   L-Istati Membri għandhom iġibu fis-seħħ il-liġijiet, ir-regolamenti u d-dispożizzjonijiet amministrattivi neċessarji biex jikkonformaw ma' din id-Direttiva sa mhux iktar tard mill-[…]. Għandhom mingħajr dewmien jipprovdu lill-Kummissjoni bit-test ta' dawn id-dispożizzjonijiet u tabella ta’ korrelazzjoni bejn dawk id-dispożizzjonijiet u din id-Direttiva.
   Meta l-Istati Membri jadottaw dawn id-dispożizzjonijiet, dawn għandhom ikollhom referenza għal din id-Direttiva jew għandhom ikunu akkumpanjati b’referenza bħal din fl-okkażjoni tal-pubblikazzjoni uffiċjali tagħhom. L-Istati Membri għandhom jistabbilixxu kif għandha ssir referenza bħal din.
   2.   L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġijiet nazzjonali li jadottaw fil-qasam kopert b’din id-Direttiva.
   Artikolu 3
   Din id-Direttiva għandha tidħol fis-seħħ fl-għoxrin jum wara l-pubblikazzjoni tagħha fil-Ġurnal Uffiċjali ta’ l-Unjoni Ewropea.
   Artikolu 4
   Din id-Direttiva hija indirizzata lill-Istati Membri.

      Magħmul fi Brussell, nhar it-30 ta’ ta’ Marzu 2006.

            Għall-Kummissjoni

         Markos KYPRIANOU

            Membru tal-Kummissjoni

      (1)  ĠU L 183, 12.7.2002, p. 51.

      ANNESS
      L-Anness II tad-Direttiva 2002/46/KE hu emendat kif ġej:

                  1.

                  Fis-Sezzjoni A. Vitamini:

                              (a)

                              l-intestatura “10. AĊIDU FOLLIKU” jinbidel b'“10. FOLATE”

                              (b)

                              Il-linja li ġejja għandha tiżdied taħt l-intestatura 10. FOLATE:

                                          “(a)

                                             L-methylfolate tal-kalċju”

                  2.

                  Fis-Sezzjoni B. Minerali, il-linja li ġejja hija inkluża qabel karbonat tal-kupru:
                  “bisglycinate tal-ħadid”


title: Id-Direttiva tal-Kunsill tat-28 ta' Marzu 1983 dwar eżenzjonijiet mit-taxxa applikabbli għal importazzjonijiet permanenti minn xi Stat Membru tal-propjetà personali ta' individwi

text:
Avviż Legali Importanti

|

31983L0183

Official Journal L 105 , 23/04/1983 P. 0064 - 0067 Finnish special edition: Chapter 9 Volume 1 P. 0117  Spanish special edition: Chapter 09 Volume 1 P. 0161  Swedish special edition: Chapter 9 Volume 1 P. 0117  Portuguese special edition Chapter 09 Volume 1 P. 0161

		Id-Direttiva tal-Kunsilltat-28 ta' Marzu 1983dwar eżenzjonijiet mit-taxxa applikabbli għal importazzjonijiet permanenti minn xi Stat Membru tal-propjetà personali ta' individwi(83/183/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea, u b'mod partikolari l-Artikolu 99 tiegħu,Wara li kkunsidra l-proposta mill-Kummissjoni [1],Wara li kkunsidra l-opinjoni tal-Parlament Ewropew [2],Wara li kkunsidra l-opinjoni tal-Kumitat Ekonomiku u Soċjali [3],Billi, sabiex il-poplu ta' l-Istati Membri jsiru aktar konxji ta' l-eżistenza tal-Komunità Ewropea, miżuri oħra li jkunu ta' benefiċċju għal individwi privati għandhom ikunu kunsidrati sabiex ikunu maħluqa l-kondizzjonijiet fil-Komunità simili għal dawk fis-suq domestiku;Billi, b'mod partikolari, l-ostakoli għat-taxxa għall-importazzjoni minn individwi privati ta' propjetà personali ġewwa Stat Membru wieħed minn Stat Membru ieħor huma tali li jfixklu l-moviment ħieles tal-persuni ġewwa l-Komunità; billi, għalhekk, dawn l-ostakoli għandhom ikunu eliminati safejn possibbli bl-introduzzjoni ta' eżenzjonijiet mit-taxxa;Billi dawn l-eżenzjonijiet mit-taxxa jistgħu japplikaw biss għal importazzjonijiet ta' oġġetti li mhumiex ta' natura kummerċjali jew spekulattiva; billi l-applikazzjoni ta' l-eżenzjonijiet għandha għalhekk tkun suġġetta għal limiti u kondizzjonijiet,ADOTTA DIN ID-DIRETTIVA:TITOLU IDISPOSIZZJONIJIET ĠENERALIArtikolu 1Għan1. Kull Stat Membru għandu, bla ħsara għall-kondizzjonijiet u fil-każijiet stabbiliti hawn aktar ‘il quddiem, jeżenta minn taxxa fuq id-dħul mill-bejgħ, taxxa tas-sisa u taxxi oħra tal-konsum li normalment japplikaw għal dik il-propjetà, propjetà importata permanentament minn Stat Membru ieħor minn individwi privati.2. Drittijiet speċifiċi u/jew taxxi konnessi ma' l-użu ta' dik il-propjetà ġewwa l-pajjiż, bħal, per eżempju, drittijiet ta' reġistrazzjoni ta' vetturi bil-mutur, taxxi għall-użu tat-toroq u liċenzi tat-televixin, mhumiex koperti b'din id-Direttiva.Artikolu 2Kondizzjonijiet li jirreferu għall-propjetà1. Għall-finijiet ta' din id-Direttiva, "propjetà personali" tfisser propjetà għall-użu personali tal-persuni interessati jew il-ħtiġijiet tan-nies li joqgħodu magħhom. Dik il-propjetà m'għandhiex, bis-saħħa tan-natura jew kwantità tagħha, tirrifletti xi interess kummerċjali, lanqas tkun maħsuba għal attività ekonomika skond it-tifsir ta' l-Artikolu 4 tad-Direttiva 77/388/KEE [4]. Iżda, l-għodda jew strumenti meħtieġa għall-persuna interessata għall-eżerċizzju tas-sengħa jew professjoni tiegħu għandhom ukoll ikunu trattati bħala propjetà personali.2. L-eżenzjoni li għaliha l-Artikolu 1 jagħmel disposizzjoni għandha tingħata għal propjetà personali:(a) li tkun ġiet akkwistata taħt il-kondizzjonijiet ġenerali ta' taxxa fis-seħħ fis-suq domestiku ta' wieħed mill-Istati Membri u li ma jkunx suġġett, għal raġunijiet ta' esportazzjoni, għal xi eżenzjoni jew xi rifużjoni ta' taxxa fuq id-dħul mill-bejgħ, taxxa tas-sisa jew xi taxxa oħra tal-konsum. Għall-finijiet ta' din id-Direttiva, l-oġġetti akkwistati taħt il-kondizzjonijiet imsemmija fl-Artikolu 15 (10) tad-Direttiva 77/388/KEE għandhom jitqiesu li jkunu aderixxew ma' dawn il-kondizzjonijiet;(b) li l-persuna interessata tkun użathom, fl-Istati Membri li minnhom ikunu qed jiġu esportati, għal perjodu ta' mill-inqas:- ta' sitt xhur qabel il-bidla tar-residenza fil-każ ta' vetturi bil-mutur (inklużi trejlers), karavannijiet, djar mobbli, dgħajjes għall-passatempi u ajruplani privati,- tliet xhur qabel il-bidla tar-residenza jew l-istabbiliment ta' xi residenza sekondarja fil-każ ta' propjetà oħra.Iżda, għall-oġġetti msemmija fit-tieni sentenza ta' (a), l-Istati Membri jistgħu jżidu l-perjodi t'hawn fuq għal 12-il xahar.3. L-awtoritajiet kompetenti għandhom jitolbu xhieda li l-kondizzjonijiet fil-paragrafu 2 ikunu ġew sodisfatti fil-każ ta' vetturi bil-mutur (inklużi t-trejlers tagħhom), karavannijiet, djar mobbli, dgħajjes għall-passatempi u ajruplani privati. Fil-każ ta' propjetà oħra, dawn għandhom jitolbu dik il-prova biss meta jkun hemm suspetti gravi ta' frodi.Artikolu 3Kondizzjonijiet ta' importazzjoniL-importazzjoni tal-propjetà tista' ssir f'waħda jew aktar drabi fil-perjodi stabbiliti fl-Artikoli 7, 8, 9 u 10 rispettivament.Artikolu 4Obbligazzjonijiet sussegwenti għall-importazzjoniIl-propjetà importata m'għandhiex tkun disposta, mikrija jew mislufa matul il-perjodu ta' 12-il xahar wara l-importazzjoni mingħajr ħlas ta' dazju, minbarra fiċ-ċirkostanzi ġustifikati b'mod xieraq għas-sodisfazzjon ta' l-awtoritajiet kompetenti ta' l-Istat Membru ta' importazzjoni.Artikolu 5Kondizzjonijiet speċifiċi għal ċerti tipi ta' propjetà1. L-Istati Membri jistgħu jipprovdu li l-oġġetti elenkati fl-Artikolu 4(1) tad-Direttiva 69/169/KEE [5], skond l-aħħar emendi permezz tad-Direttiva 82/443/KEE [6], jistgħu jkunu importati mingħajr dazju biss sal-kwantitajiet stabbiliti f'dak l-Artikolu għal vjaġġi bejn l-Istati Membri.2. L-eżenzjoni fuq l-importazzjoni ta' żwiemel ta' rkib, vetturi bil-mutur (inklużi trejlers), karavannijiet, djar mobbli, dgħajjes għall-passatempi u ajruplani privati għandha tingħata biss jekk l-individwu privat jittrasferixxi r-residenza normali tiegħu fl-Istat Membru ta' importazzjoni.Artikolu 6Regoli ġenerali biex tkun stabbilita residenza1. Għall-finijiet ta' din id-Direttiva, "residenza normali" tfisser il-post fejn persuna normalment tgħix, jiġifieri għal mill-inqas 185 jum f'kull sena kalendarja, minħabba rbit personali u tax-xogħol jew, fil-każ ta' xi persuna mingħajr irbit tax-xogħol, minħabba rbit personali li juri rabtiet mill-qrib bejn dik il-persuna u l-post fjen ikun qed jgħix.Iżda, ir-residenza normali ta' xi persuna li l-irbit tax-xogħol tagħha jkunu f'post differenti mill-irbit personali u li, konsegwentement tgħix f'postijiet differenti li jkunu qegħdin f'żewġ Stati Membri jew aktar, għandha titqies li tkun il-post ta' l-irbit personali, sakemm dik il-persuna tirritorna hemmhekk regolarment. Din l-aħħar kondizzjoni m'għandhiex għalfejn tkun osservata meta l-persuna tkun qed tgħix fi Stat Membru sabiex tagħmel xi xogħol ta' dewmien definit. Attendenza f'xi università jew skola ma timplikax trasferiment ta' residenza normali.2. Individwi għandhom jagħtu prova tal-post ta' residenza normali tagħhom b'mezzi xierqa, bħal ma hi l-karta ta' identità jew xi dokument ieħor validu.3. Meta l-awtoritajiet kompetenti ta' l-Istat Membru ta' importazzjoni jkollhom dubbji dwar il-validità ta' xi dikjarazzjoni dwar residenza normali magħmula skond il-paragrafu 2, jew għall-fini ta' ċerti kontrolli speċifiċi, dawn jistgħu jitolbu kull informazzjoni li jeħtieġu jew għal prova addizzjonali.TITOLU IIIMPORTAZZJONI TA' PROPJETÀ PERSONALI KONNESSA MA' TRASFERIMENT TA' RESIDENZA NORMALIArtikolu 71. L-eżenzjoni li għaliha l-Artikolu 1 jagħmel disposizzjoni għandha tingħata, suġġetta għall-kondizzjonijiet stabbiliti fl-Artikoli 2 sa 5, għar-rigward ta' propjetà personali importata minn xi individwu privat meta jittrasferixxi r-residenza normali tiegħu.2. L-aħħar propjetà għandha tkun importata mhux aktar tard minn 12-il xahar wara t-trasferiment tar-residenza normali.TITOLU IIIIMPORTAZZJONI TA' PROPJETÀ PERSONALI KONNESSA MAL-FORNIMENT JEW TLUQ TA' XI RESIDENZA SEKONDARJAArtikolu 81. L-eżenzjoni li għaliha l-Artikolu 1 jagħmel disposizzjoni għandha tingħata, suġġetta għall-kondizzjonijiet stabbiliti fl-Artikoli 2 sa 5, għal propjetà personali importata minn xi individwu privat biex iforni residenza sekondarja.Din l-eżenzjoni għandha tingħata biss meta:(i) il-persuna interessata tkun il-proprjetarja tar-residenza sekondarja jew tkun qed tikriha għal perjodu ta' mill-inqas 12-il xahar;(ii) il-propjetà importata tikkorrispondi mal-għamara normali tar-residenza sekondarja.2. L-eżenzjoni għandha tingħata wkoll, suġġetta għall-kondizzjonijiet imsemmija fil-paragrafu 1, meta, wara t-tluq ta' xi residenza sekondarja, propjetà tkun importata lejn ir-residenza normali jew lil residenza sekondarja oħra, sakemm dik il-propjetà msemmija tkun attwalment ġiet fil-pussess tal-persuna interessata, u li hi kellha l-użu tagħha, għal perjodu ta' mill-inqas 12-il xahar.L-aħħar propjetà għandha tkun importata mhux aktar tard minn 12-il xahar wara li r-residenza sekondarja tkun ġiet rilaxxata.L-Artikolu 4 ma japplikax meta l-propjetà tkun riimportata.TITOLU IVIMPORTAZZJONI TA' PROPJETÀ MAŻ-ŻWIEĠArtikolu 91. Bħala deroga mit-tieni inċiż ta' l-Artikolu 2(2)(b), iżda mingħajr preġudizzju għad-disposizzjonijiet l-oħra li jinsabu fi-Artikoli 2 sa 5, kull persuna għandha, meta tiżżewweġ, tkun intitolata għal eżenzjoni mit-taxxi msemmija fl-Artikolu 1 meta timporta ġewwa l-Istat Membru li fih hi biħsiebha titrasferixxi r-residenza normali tagħha l-propjetà personali li tkun akkwistat jew li tkunu ġiet fil-pussess tagħha inqas minn tliet xhur qabel, sakemm:(a) dik l-importazzjoni ssir f'perjodu li jibda xahrejn qabel id-data stabbilita taż-żwieġ u li jispiċċa erba' xhur wara d-data attwali taż-żwieġ;(b) il-persuna interessata tipprovdi xhieda li ż-żwieġ tagħha jkun sar jew li l-formalitajiet preliminari meħtieġa għaż-żwieġ jkunu nbdew.2. Eżenzjoni għandha tingħata wkoll għar-rigward ta' rigali mogħtija b'mod ta' drawwa fl-okkażjoni ta' xi żwieġ li jkunu mibgħuta lil xi persuna li tonora l-kondizzjonijiet stabbiliti fil-paragrafu 1 minn persuni li jkollhom il-post ta' residenza normali tagħhom f'xi Stat Membru minbarra dak ta' l-importazzjoni. L-eżenzjoni għandha tapplika għal rigali li l-valur individwali ta' kull parti sħiħa minnhom ma jeċċedix il-200 ECU. L-Istati Membri jistgħu, iżda, jagħtu eżenzjoni meta l-200 ECU jinqabżu, sakemm il-valur ta' kull rigal eżentat ma jeċċedix l-1000 ECU.3. L-Istati Membri jistgħu jagħmlu l-għoti ta' dik l-eżenzjoni tiddependi fuq id-disposizzjoni ta' xi garanzija adegwata, meta l-propjetà tkun importata qabel id-data taż-żwieġ.4. Meta l-individwu jonqos milli jipprovdi xhieda taż-żwieġ tiegħu fi żmien erba' xhur mid-data mogħtija għal dak iż-żwieġ, it-taxxi għandhom ikunu dovuti fid-data ta' l-importazzjoni.TITOLU VIMPORTAZZJONI TAL-PROPJETÀ PERSONALI TA' PERSUNA MEJTA, AKKWISTATA PERMEZZ TA' WIRTArtikolu 101. Bħala deroga mill-Artikoli 2(2) u (3) u 4 u 5 (2), iżda mingħajr preġudizzju għad-disposizzjonijiet l-oħra li jinsabu fl-Artikoli 2, 3 u 5, kull individwu privat li, permezz ta' wirt (causa mortis), jakkwista propjetà jew l-użufrutt ta' propjetà personali ta' xi persuna mejta li tkun qiegħda ġewwa Stat Membru, għandu jkun intitolat għal eżenzjoni mit-taxxi msemmija fl-Artikolu 1 meta jimporta dik il-propjetà ġewwa Stat Membru ieħor li fih ikollu residenza, sakemm:(a) dak l-individwu jipprovdi lill-awtoritajiet kompetenti ta' l-Istat Membru dikjarazzjoni maħruġa minn nutar jew awtorità kompetenti oħra fl-Istat Membru ta' esportazzjoni li l-propjetà li jkun qed jimporta tkun akkwistata permezz ta' wirt;(b) il-propjetà tkun importata mhux aktar minn sentejn wara d-data li fiha dak l-individwu jiġi fil-pussess tal-propjetà.TITOLU VIDISPOSIZZJONIJIET FINALIArtikolu 111. Sad-dħul fis-seħħ tar-regoli dwar taxxi tal-Komunità adottati bis-saħħa ta' l-Artikolu 14(2) tad-Direttiva 77/388/KEE, l-Istati Membri għandhom jippruvaw inaqqsu, safejn ikun possibbli, il-formalitajiet għal importazzjonijiet minn individwi privati fil-limiti u suġġetti għall-kondizzjonijiet stabbiliti f'din id-Direttiva u għandhom jippruvaw jevitaw il-formalitajiet li jinkludu kontrolli li jirriżultaw fit-tniżżil tat-tagħbija u t-tagħbija mill-ġdid fil-fruntiera.2. L-Istati Membri jistgħu jżommu u/jew jintroduċu kondizzjonijiet aktar liberali għall-għoti ta' eżenzjonijiet mit-taxxa minn dawk stabbiliti f'din id-Direttiva, bl-eċċezzjoni ta' dawk stabbiliti fl-Artikolu 2(2).3. Mingħajr preġudizzju għall-Artikolu 2(2), l-Istati Membri ma jistgħux, bis-saħħa ta' din id-Direttiva, japplikaw ġewwa l-Komunità eżenzjonijiet mit-taxxa anqas favorevoli minn dawk li huma jagħtu għal importazzjonijiet minn individwi privati ta' propjetà personali minn pajjiżi mhux membri.Artikolu 121. L-Istati Membri għandhom idaħħlu fis-seħħ il-liġijiet, regolamenti u disposizzjonijiet amministrattivi meħtieġa biex jaderixxu ma' din id-Direttiva sa mhux aktar tard mill-1 ta' Jannar 1984. Dawn għandhom minnufih jinfurmaw lill-Kummissjoni b'dan. Iżda, ir-Repubblika Ellenika tista' żżomm is-sistema ta' tassazzjoni tagħha li preżentement hi fis-seħħ, sakemm tkun evitata tassazzjoni doppja, sakemm is-sistema komuni tal-VAT tkun introdotta.2. L-Istati Membri għandhom jikkomunikaw lill-Kummissjoni t-test tad-disposizzjoni prinċipali tal-liġi nazzjonali li huma jadottaw fil-qasam kopert b'din id-Direttiva, u b'mod partikolari dik li tirriżulta mit-tħaddim tad-disposizzjonijiet ta' l-Artikolu 11(2) u (3). Il-Kummissjoni għandha tinforma lill-Istati Membri l-oħra bid-disposizzjonijiet ta' l-aħħar.3. Kull sentejn il-Kummissjoni għandha, wara li tikkonsulta lill-Istati Membri, tibgħat lill-Kunsill u lill-Parlament Ewropew rapport dwar l-implimentazzjoni ta' din id-Direttiva fl-Istati Membri.Artikolu 13Din id-Direttiva hi indirizzata lill-Istati Membri.Magħmula fi Brussell, fit-28 ta' Marzu 1983.Għall-KunsillIl-PresidentJ. Ertl[1] ĠU C 267, tal-21.11.1975, p. 11.[2] ĠU C 53, tat-8.3.1976, p. 39.[3] ĠU C 131, tat-12.6.1976, p. 49.[4] ĠU L 145, tat-13.6.1977, p. 1.[5] ĠU L 133, ta' l-4.6.1969, p. 6.[6] ĠU L 206, ta' l-14.7.1982, p. 35.--------------------------------------------------


title: Id-Direttiva 94/22/KE tal-Parlament Ewropew U Tal-Kunsill tat-30 ta’ Mejju 1994 dwar il-kondizzjonijiet għall-għoti u l-użu ta’ awtorizzazzjonijiet għall-prospettar, esplorazzjoni u produzzjoni ta’ idrokarburi

text:
Avviż Legali Importanti

|

31994L0022

Official Journal L 164 , 30/06/1994 P. 0003 - 0008 Finnish special edition: Chapter 6 Volume 4 P. 0237  Swedish special edition: Chapter 6 Volume 4 P. 0237

		Id-Direttiva 94/22/KE tal-Parlament Ewropew u tal-Kunsilltat-30 ta’ Mejju 1994dwar il-kondizzjonijiet għall-għoti u l-użu ta’ awtorizzazzjonijiet għall-prospettar, esplorazzjoni u produzzjoni ta’ idrokarburiIL-PARLAMENT EWROPEW U L-KUNSILL TA’ L-UNJONI EWROPEA,Wara li kkunsidraw it-Trattat li jistabbilixxi l-Komunità Ewropea, u b’mod partikolari l-Artikolu 57(2), l-ewwel u t-tieni sentenzi, l-Artikoli 66 u 100a tiegħu,Wara li kkunsidraw il-proposta mill-Kummissjoni [1],Wara li kkunsidraw l-opinjoni tal-Kumitat Ekonomiku u Soċjali [2],Waqt li jaġixxu skond il-proċedura li hemm referenza dwarha fl-Artikolu 189b tat-Trattat [3],Billi s-suq intern jikkomprendi żona mingħajr fruntieri interni li fiha il-moviment liberu ta’ merkanzija, servizzi, persuni u kapital ikun assigurat; billi l-miżuri meħtieġa għandhom jiġu adottati għall-operazzjoni tiegħu;Billi fir-riżoluzzjoni tiegħu tas-16 ta’ Settembru 1986 [4], il-Kunsill iddentifika bħala għan għall-istrateġija ta’ l-enerġija tal-Komunità u l-Istati Membri l-integrazzjoni akbar, ħielsa minn kull barriera għall-kummerċ, tas-suq intern ta’ l-enerġija biex tittejjeb is-sigurtà tal-provvista, jitnaqqsu l-ispejjeż u tittejjeb il-kompetittività ekonomika;Billi l-Komunità tiddependi fil-parti l-kbira tagħha fuq l-importazzjonijiet għall-provvista tagħha ta’ idrokarburi; billi huwa konsegwentement rakkomandabbli li jiġi inkoraġġit il-prospettar, l-esplorazzjoni u l-produzzjoni tar-riżorsi lokalizzati fil-Komunità;Billi l-Istati Membri għandhom is-sovranità u drittijiet ta’ sovranità fuq ir-riżorsi ta’ idrokarburi fit-territorji tagħhom;Billi l-Komunità hija firmatarja għall-Konvenzjoni tan-Nazzjonijiet Uniti dwar il-Liġi tal-Baħar;Billi għandhom jittieħdu passi biex jiġi assigurat l-aċċess mhux diskriminatorju għal u t-twettiq ta’ l-attività jiet li jirrelataw mat-tħaffir, l-esplorazzjoni u l-produzzjoni ta’ idrokarburi permezz ta’ kondizzjonijiet li jinkoraġġixxu aktar kompetizzjoni f’dan is-settur u b’hekk jiffavorixxu l-aħjar prospettar, esplorazzjoni u produzzjoni ta’ riżorsi fl-Istati Membri u jirrinfurzaw l-integrazzjoni tas-suq intern ta’ l-enerġija;Billi, għal dan il-għan, huwa meħtieġ li jkunu stabbiliti regoli komuni biex jassiguraw li l-proċeduri għall-għoti ta’ awtorizzazzjonijiet ta’ l-ipprospettar, l-esplorazzjoni u l-produzzjoni ta’ idrokarburi jkunu miftuħa għall-entitajiet kollha li għandhom il-kapaċitajiet meħtieġa; billi l-awtorizzazzjonijiet għandhom jingħataw fuq il-bażi ta’ kriterji oġġettivi pubblikati; billi l-kondizzjonijiet li taħthom l-awtorizzazzjonijiet jingħataw għandhom bl-istess mod ikunu magħrufa bil-quddiem mill-entitajiet kollha li jieħdu sehem f’dik il-proċedura;Billi l-Istati Membri għandhom iżommu l-għażliet li jillimitaw l-aċċess għal u l-eżerċizzju ta’ dawn l-attività jiet għal raġunijiet iġġustifikati mill-interess pubbliku u suġġetti għall-kontribuzzjoni finanzjarja jew ta’ kontribuzzjoni f’idrokarburi, bl-arranġamenti dettaljati ta’ l-imsemmija kontribuzzjoni għandha tkun stabbilita b’tali mod hekk li ma tfixkilx l-immaniġġar ta’ l-entitajiet; billi dawn l-għażliet għandhom jintużaw b’mod mhux diskriminatorju; billi, bl-eċċezzjoni ta’ l-obbligazzjonijiet li jirrelataw ma’ l-użu ta’ din l-għażla, passi għandhom jittieħdu biex ikun evitat li jiġi impost fuq dawk l-entitajiet, kondizzjonijiet u obbligazzjonijiet li mhumiex ġustifikati mill-ħtieġa li din l-attività titwettaq sewwa; billi l-attività jiet ta’ l-entitajiet għandhom ikunu mmonitorjati biss sal-limitu meħtieġ biex tiġi assigurata l-konformità ma dawn l-obbligazzjonijiet u l-kondizzjonijiet;Billi l-limitu taż-żoni koperti b’awtorizzazzjoni u t-tul ta’ l-awtorizzazzjoni għandhom ikunu llimitati biex tiġi evitata r-riserva għal entità waħda id-dritt esklużiv għal żona li tista’ tkun ipprospettata, esplorata u msaħħla fi produzzjoni b’mod aktar effiċjenti minn diversi entitajiet;Billi l-entitajiet ta’ l-Istati Membri għandhom igawdu f’pajjiżi terzi trattament komparabbli ma’ dak gawdut mill-entitajiet ta’ pajjiżi terzi fil-Komunità bis-saħħa ta’ din id-Direttiva; billi huwa meħtieġ li tkun stabbilita l-proċedura għal dan il-għan;Billi din id-Direttiva għandha tapplika għall-awtorizzazzjonijiet maħruġa wara d-data sa meta l-Istati Membri għandhom iġibu fis-seħħ il-liġijiet, ir-regolamenti u d-dispożizzjonijiet amministrattivi meħtieġa biex ikunu konformi ma’ din id-Direttiva;Billi d-Direttiva tal-Kunsill 90/531/KEE tas-17 ta’ Settembru 1990 dwar il-proċeduri ta’ l-akkwist ta’ entitajiet li joperaw fis-setturi tal-baħar, l-enerġija, it-trasport u t-telekomunikazzjonijiet [5] u d-Direttiva tal-Kunsill 93/38/KEE ta’ l-14 ta’ Ġunju 1993 li tikkoordina l-proċeduri ta’ l-akkwist ta’ entitajiet li joperaw f’ibħra, is-setturi ta’ l-enerġija, tat-trasport u tat-telekomunikazzjonijiet [6] tapplika għal entitajiet fis-settur ta’ l-enerġija fir-rigward ta’ l-akkwist tagħhom ta’ provvisti, ta’ xogħlijiet u ta’ servizzi; billi l-applikazzjoni ta’ l-arranġamenti alternattivi li għalihom jipprovdi l-Artikolu 3 tad-Direttiva 90/531/KEE hija suġġetta b’mod partikolari għall-kondizzjoni li, fl-Istat Membru li jitlob l-applikazzjoni ta’ dawn l-arranġamenti, l-awtorizzazzjonijiet għandhom jingħataw b’mod mhux diskriminatorju u trasparenti; billi l-Istat Membru li jwettaq din il-kondizzjoni mill-mument meta u sakemm ikun konformi mal-ħtiġijiet ta’ din id-Direttiva; billi huwa għalhekk meħtieġ li d-Direttiva 90/531/KEE tiġi emendata;Billi l-Artikolu 36 tad-Direttiva 90/531/KEE jipprovdi għal reviżjoni fi żmien erba’ snin, fid-dawl ta’ l-iżviluppi li jikkonċernaw b’mod partikolari il-progress fil-ftuħ tas-suq u l-livell ta’ kompetizzjoni, fil-kamp ta’ l-applikazzjoni ta’ dik id-Direttiva. Ir-reviżjoni fil-kamp ta’ l-applikazzjoni tinkludi l-esplorazzjoni u l-estrazzjoni ta’ idrokarburi;Billi d-Danimarka tinsab f’sitwazzjoni speċjali, minħabba l-fatt li għandha d-dmir li tidħol f’negozjati dwar il-kontinwazzjoni possibbli ta’ l-attività jiet wara li tiskadi l-konċessjoni, maħruġa fit-8 ta’ Lulju 1962, li tikkonċerna ż-żoni li huma ċeduti wara t-8 ta’ Lulju 2012 u li d-Danimarka għandha għalhekk tingħata deroga dwar dawk iż-żoni,ADOTTAW DIN ID-DIRETTIVA:L-Artikolu 1Għall-għanijiet ta’ din il-Direttiva:1. "awtoritajiet kompetenti" tfisser l-awtoritajiet pubbliċi kif definiti fl-Artikolu 1(1) tad-Direttiva 90/531/KEE, li huma responsabbli għall-għoti ta’ l-awtorizzazzjoni u/jew li jimmonitorjaw l-użu tagħha;2. "entità" tfisser kull persuna naturali jew legali jew kull grupp ta’ dawk il-persuni li japplikaw għal, jew x’aktarx li japplikaw għal, jew li jkollhom awtorizzazzjoni;3. "awtorizzazzjoni" tfisser kull liġi, regolament, dispożizzjoni amministrattiva jew kuntrattwali jew strument maħruġ taħtha li bih l-awtoritajiet kompetenti ta’ l-Istat Membru jintitolaw entità li teżerċita, għaliha stess u fuq ir-riskju tagħha, dritt esklużiv li tipprospetta jew tesplora għal jew tipproduċi idrokarburi f’żona ġeografika. Awtorizzazzjoni tista’ tingħata għal kull attività separata jew għal diversi attività jiet fl-istess żmien;4. "entità pubblika" tfisser intrapriża pubblika kif definita fl-Artikolu 1(2) tad-Direttiva 90/531/KEE.L-Artikolu 21. L-Istati Membri jżommu d-dritt li jistabbilixxu ż-żoni fit-territorju tagħhom li għandhom jintgħamlu disponibbli għall-eżerċitar ta’ l-attività jiet ta’ prospettar, esplorazzjoni u għal produzzjoni ta’ idrokarburi.2. Kull meta żona tintgħamel disponibbli għall-eżerċitar ta’ l-attività jiet stabbiliti fil-paragrafu 1, l-Istati Membri għandhom jassiguraw li ma jkun hemm ebda diskriminazzjoni bejn entitajiet fir-rigward ta’ l-aċċess għal u l-eżerċitar ta’ dawn l-attività jiet.B’dana kollu, l-Istati Membri jistgħu jiċħdu, fuq il-bażi ta’ sigurtà nazzjonali, li jippermettu aċċess għal jew l-eżerċitar ta’ dawn l-attività jiet lil xi entità li hija effettivament ikkontrollata minn pajjiżi terzi jew minn ċittadini ta’ pajjiżi terzi.L-Artikolu 31. L-Istati Membri għandhom jieħdu l-miżuri meħtieġa biex jassiguraw li l-awtorizzazzjonijiet jingħataw wara proċedura li fiha l-entitajiet kollha interessati jistgħu jibgħatu applikazzjonijiet skond il-paragrafu 2 jew 3.2. Din il-proċedura għandha tinbeda:(a) jew fuq l-inizjattiva ta’ l-awtoritajiet kompetenti permezz ta’ avviz li jistieden applikazzjonijiet, li għandhom jiġu ppubblikati fil-Ġurnal Uffiċjali tal-Komunitajiet Ewropej ta’ mill-anqas 90 jum qabel id-data ta’ l-għeluq għall-applikazzjonijiet;(b) jew permezz ta’ avviż li jistieden applikazzjonijiet, li għandhom jiġu ppubblikati fil-Ġurnal Uffiċjali tal-Komunitajiet Ewropej wara s-sottomissjoni ta’ applikazzjoni minn xi entità mingħajr preġudizzju għall-Artikolu 2(1). Entitajiet oħra interessati għandhom jkollhom perijodu ta’ mill-anqas 90 jum wara d-data tal-pubblikazzjoni li fiha jkunu jistgħu jibgħatu applikazzjoni.L-avviżi għandhom jispeċifikaw it-tip ta’ awtorizzazzjoni, iż-żona jew iż-żoni ġeografiċi li parti minnhom jew kollha kemm huma, applikazzjoni tkun ġiet jew tkun tista’ ssir u d-data proposta jew il-limitu ta’ żmien għall-għoti ta’ l-awtorizzazzjoni.Meta tingħata preferenza għall-applikazzjonijiet minn entitajiet li huma persuni naturali jew legali waħdanija, l-avviż għandu hekk jispeċifika.3. L-Istati Membri jistgħu jagħtu l-awtorizzazzjonijiet mingħajr ma jibdew il-proċedura permezz tal-paragrafu 2 ta’ fejn iż-żona li għaliha tintalab l-awtorizzazzjoni:(a) hija disponibbli fuq bażi permanenti; jew(b) kienet suġġetta għall-proċedura preċedenti skond il-paragrafu 2 li ma tkunx irriżultat fl-għoti ta’ awtorizzazzjoni; jew(ċ) tkun intelqet minn entità u ma taqgħax awtomatikament taħt (a).Stat Membru li jixtieq japplika dan il-paragrafu għandu fi żmien tliet xhur mill-addozzjoni ta’ din id-Direttiva jew, fil-każ ta’ l-Istati Membri li jkun għadhom ma introduċewx dawk il-proċeduri, mingħajr dewmien jirranġaw għall-pubblikazzjoni fil-Ġurnal Uffiċjali tal-Komunitajiet Ewropej ta’ avviż li jindika ż-żoni fit-territorju tagħhom li huma disponibbli permezz ta’ dan il-paragrafu u minn fejn jista’ jinkiseb tagħrif iddettaljat f’dan ir-rigward. Kull bidla sinnifikanti f’dan it-tagħrif għandha tkun suġġetta għal avviż addizzjonali. B’dana kollu, l-ebda applikazzjoni għall-awtorizzazzjoni taħt dan il-paragrafu ma tista’ tiġi konsidrata jekk mhux wara l-pubblikazzjoni ta’ l-avviż relevanti taħt dan it-test.4. L-Istat Membru jista’ jiddeċiedi li ma japplikax id-dispożizzjonijiet tal-paragrafu 1 jekk u sa dak il-limitu li l-konsiderazzjonijiet ġeoloġiċi jew tal-produzzjoni jiġġustifikaw l-għoti ta’ l-awtorizzazzjoni għal żoni lid-detentur ta’ l-awtorizazzjoni għal żona kontigwa. L-Istati Membri kkonċernati għandhom jassiguraw li d-detenturi ta’ awtorizzazzjonijiet għal xi żona kontigwi oħra jkunu jistgħu jibgħatu applikazzjonijiet f’dak il-każ u li jingħataw żmien biżżejjed sabiex jagħmlu dan.5. Dan li ġej m’għandux jiġi konsidrat bħala għotja ta’ awtorizzazzjoni skond it-tifsira tal-paragrafu 1:(a) l-għoti ta’ awtorizzazzoni unikament minħabba bidla fl-isem jew pussess ta’ entità li jkollha awtorizzazzjoni eżiżtenti, bidla fil-komposizzjoni ta’ dik l-entità jew trasferiment ta’ l-awtorizzazzjoni;(b) l-għoti ta’ awtorizzazzjoni lill-entità li jkollha forma oħra ta’ awtorizzazzjoni meta il-pussess ta’ din l-awtorizzazzjoni ta’ l-aħħar timplika dritt għall-għoti ta’ l-awtorizzazzjoni preċedenti;(ċ) id-deċiżjoni ta’ l-awtoritajiet kompetenti meħuda fil-qafas ta’ l-awtorizzazzjoni (sew jekk l-awtorizzazzjoni tkun ingħatat qabel id-data stabbilita fl-Artikolu 14 u anki jekk le) u li tirrigwarda l-bidu, l-interruzzjoni, il-prolongazzjoni jew it-twaqqif ta’ l-attività jiet jew il-prolungazzjoni ta’ l-awtorizzazzjoni nnifisha.6. Minkejja l-bidu tal-proċeduri msemmija fil-paragrafu 2, l-Istati Membri għandhom iżommu l-għażla li jiċħdu li jagħtu awtorizzazzjonijiet, waqt li jassiguraw li din l-għażla ma tagħtix lok għal diskriminazzjoni bejn entitajiet.L-Artikolu 4L-Istati Membri għandhom jieħdu l-miżuri meħtieġa biex jassiguraw li:(a) jekk iż-żoni ġeografiċi ma jkunux delimitati fuq il-bażi ta’ diviżjoni ġeometrika preċedenti tat-territorju, il-firxa ta’ kull żona hija ddeterminata b’tali mod li ma teċċedix ż-żona ġġustifikata mill-aħjar eżerċizzju possibbli ta’ l-attività jiet mill punti di vista tekniċi w ekonomiċi. Fil-każi ta’ awtorizzazzjonijiet mogħtija wara l-proċeduri stabbiliti fl-Artikolu 3(2), kriterji oġġettivi għandhom jiġu stabbiliti għal dan il-għan u għandhom jintgħamlu disponibbli għall-entitajiet qabel is-sottomissjoni ta’ l-applikazzjonijiet;(b) it-tul ta’ l-awtorizzazzjoni m’għandux jeċċedi l-perijodu meħtieġ għat-twettiq ta’ l-attività jiet li dwarhom tkun ingħatat l-approvazzjoni. Madankollu, l-awtoritajiet kompetenti jistgħu jtawwlu l-awtorizzazzjoni meta t-tul stipulat ma jkunx biżżejjed biex tiġi mwettqa l-applikazzjoni f’dak il-każ u meta l-attività tkun twettqet skond l-awtorizzazzjoni;(ċ) entitajiet li ma jżommux id-drittijiet esklużżivi fiż-żona ġeografika li dwarha jkunu rċevew l-awtorizzazzjoni għal itwal milli hu meħtieġ għat-twettiq xieraq ta’ l-attività jiet awtorizzati.L-Artikolu 5L-Istati Membri għandhom jieħdu l-miżuri meħtieġa biex jassiguraw li:1. l-awtorizzazzjonijiet jingħataw fuq il-bażi tal-kriterji li jikkonċernaw, fil-każi kollha:(a) il-kapaċita teknika u finanzjarja ta’ l-entitajiet; u(b) il-mod li bih jipproponu li jipprospettaw, jesploraw u/jew iġibu fi produzzjoni iż-żona ġeografika f’dak il-każ;u, fejn applikabbli:(ċ) jekk l-awtorizzazzjoni tingħata għall-bejgħ, il-prezz li l-entità hija lesta li tħallas biex tikseb l-awtorizzazzjonijiet;(d) jekk, wara evalutazzjoni permezz tal-kriterji (a), (b) u, fejn applikabbli, (ċ), żewġ applikazzjonijiet jew aktar ikollhom mertu ndaqs, kriterji oħra relevanti u mhux diskriminatorji, biex issir għażla finali minn dawk l-applikazzjonijiet.L-awtoritajiet kompetenti jistgħu wkoll jagħtu kont, meta jagħmlu l-apprezzament ta’ l-applikazzjonijiet, ta’ xi nuqqas ta’ effiċjenza u responsabbiltà murija mill-applikanti fit-tħaddim ta’ xi awtorizzazzjonijiet preċedenti;Meta l-awtoritajiet kompetenti jistabbilixxu l-kompożizzjoni ta’ entità li lilha jistgħu jagħtu awtorizzazzjoni, għandhom jagħmlu dik id-determinazzjoni fuq il-bażi ta’ kriterji oġġettivi u mhux diskriminatorji.Meta l-awtoritajiet kompetenti jistabbilixxu l-kompożizzjoni ta’ entità li lilha jistgħu jagħtu awtorizzazzjoni, għandhom jagħmlu dik id-determinazzjoni fuq il-bażi ta’ kriterji oġġettivi u mhux diskriminatorji.Il-kriterji għandhom jitħejjew u jiġu pubblikati fil-Ġurnal Uffiċjali tal-Komunitajiet Ewropej qabel il-bidu tal-perijodu għas-sottomissjoni ta’ l-applikazzjonijiet. L-Istati Membri li jkunu diġà ppubblikaw il-kriterji fil-ġurnali uffiċjali tagħhom jistgħu jillimitaw il-pubblikazzjoni fil-Ġurnal Uffiċjali tal-Komunitajiet Ewropej għal referenza tal-pubblikazzjoni fil-ġurnali uffiċjali tagħhom. B’dana kollu, kull tibdil fil-kriterji għandu jiġi pubblikat fil-Ġurnal Uffiċjali tal-Komunitajiet Ewropej;2. il-kondizzjonijiet u l-ħtiġijiet li jikkonċernaw l-eżerċizzju jew it-terminazzjoni ta’ l-attività li tapplika għal kull tip ta’ awtorizzazzjoni bis-saħħa tal-liġijiet, tar-regolamenti u tad-dispożizzjonijiet amministrattivi fis-seħħ fiż-żmien tas-sottomissjoni ta’ l-applikazzjonijiet, sew jekk ikunu fl-awtorizzazzjoni jew ikunu waħda mill-kondizzjonijiet li għandha tiġi aċċettata qabel l-għoti ta’ dik l-awtorizzazzjoni, ikunu stabbiliti u magħmula disponibbli għall-entitajiet interessati f’kull żmien. Fil-każ li għalih jipprovdi l-Artikolu 3(2)(a), jistgħu jitgħamlu disponibbli biss mid-data li tibda minn meta l-applikazzjonijiet għall-awtorizzazzjoni jistgħu jintbagħtu;3. xi tibdiliet magħmula fil-kondizzjonijiet u l-ħtiġijiet fil-korsa tal-proċedura huma nnotifikati lejn l-entitajiet interessati kollha;4. il-kriterji, il-kondizzjonijiet u l-ħtiġijiet li għalihom jirreferi dan l-Artikolu jkunu applikati b’mod mhux diskriminatorju;5. kull entità li l-applikazzjoni tagħha għall-awtorizzazzjoni ma tintlaqax għandha, jekk l-entità hekk tkun tixtieq, tiġi avżata bir-raġunijiet għad-deċiżjoni.L-Artikolu 61. L-Istati Membri għandhom jiżguraw li l-kondizzjonijiet u l-ħtiġijiet li għalihom jirreferi l-Artikolu 5(2) u l-obbligazzjonijiet dettaljati għall-użu ta’ awtorizzazzjoni speċifika jkunu ġġustifikati esklużżivament mill-ħtieġa li jiġi assigurat it-twettiq xieraq ta’ l-attivitajiet fiż-żona li għaliha tintalab l-awtorizzazzjoni, bl-applikazzjoni tal-paragrafu 2 u bil-ħlas ta’ kontribuzzjoni finanzjarja jew ta’ kontribuzzjoni f’idrokarburi.2. L-Istati Membri jisgħu, sal-limitu ġġustifikat mis-sigurtà nazzjonali, mis-sigurtà pubblika, mis-saħħa pubblika, mis-sigurtà ta’ trasport, mill-protezzjoni ta’ l-ambjent, mill-protezzjoni ta’ riżorsi bioloġiċi u teżori nazzjonali li jkollhom valur artistiku, storku jew arkeoloġiku, mis-sigurtà ta’ stallazzjonijiet u tal-ħaddiema, mill-immaniġġar ippjanat tar-riżorsi idrokarburi (per eżempju r-rata li biha l-idrokarburi jkunu eżawriti jew l-ottimizzazzjoni ta’ l-akkwist tagħhom) jew il-ħtieġa li jiġi assigurat l-introjtu tat-taxxa, jimponu kondizzjonijiet u ħtiġijiet dwar l-eżerċizzju ta’ l-attivitajiet stabbiliti fl-Artikolu 2(1).3. Ir-regoli għall-ħlas tal-kontribuzzjonijiet li hemm referenza dwarhom fil-paragrafu 1, inkluża kull ħtieġa għall-parteċipazzjoni ta’ l-Istat, għandhom jiġu stabbiliti mill-Istati Membri b’tali mod li jassiguraw li l-indipendanza ta’ l-immaniġġar ta’ l-entitajiet tinżamm.Madankollu, meta l-għoti ta’ l-awtorizzazzjonijiet huma suġġetti għall-parteċipazzjoni ta’ l-Istat fl-attivitajiet u meta persuna legali tkun ġiet f’data bl-immaniġġar ta’ din il-parteċipazzjoni jew meta l-Istat innifsu jimmaniġġa l-parteċipazzjoni, la l-persuna legali u lanqas l-Istat m’għandhom jinżammu milli jassumu d-drittijiet u l-obbligazzjonijiet assoċjati ma’ dik il-parteċipazzjoni, ekwivalenti għall-importanza tal-parteċipazzjoni b’dan li l-persuna legali jew l-Istat m’għandhomx ikunu parti għat-tagħrif lanqas li jeżerċitaw xi drittijiet ta’ vot fuq deċiżjonijiet li jirrigwardaw is-sorsi ta’ akkwist għall-entitajiet, li l-persuna legali jew l-Istat flimkien ma’ xi entità jew entitajiet pubbliċi m’għandhomx jeżerċitaw dritt ta’ maġġoranza tal-vot fuq deċiżjonijiet oħra u li xi vot mill-Istat jew mill-persuna legali għandu jkun ibbażat esklussivament fuq prinċipji ta’ trasparenza, oġġettività u nuqqas ta’ diskriminazzjoni, u m’għandhomx ifixklu deċiżjonijiet manaġerjali ta’ l-entità milli jkunu bbażati fuq prinċipji normali tal-kummerċ.Madankollu, id-dispożizzjonijiet tas-subparagrafu preċedenti m’għandux ifixkel lill-persuna legali jew lill-Istat milli jopponu deċiżjoni mid-detenturi ta’ l-awtorizzazzjoni li ma tkunx tirrispetta l-kondizzjonijiet u l-ħtiġijiet, speċifikati fl-awtorizzazzjoni, dwar il-politika ta’ tnaqqis u l-protezzjoni ta’ l-interessi finanzjarji ta’ l-Istat.L-għażla li tkun opposta deċiżjoni għandha tkun eżerċitata b’mod mhux diskriminatorju, partikolarment dwar deċiżjonijiet ta’ investiment u sorsi tal-provvista ta’ entitajiet. Meta il-parteċipazzjoni ta’ l-Istat membru fl-attivitjiet hija mmaniġġata minn persuna legali li żżomm ukoll l-awtorizzazzjonijiet, l-Istat Membru għandu jistabbilixxi arranġamenti li jeħtieġu li l-persuna legali żżomm kontijiet separati għar-rwol kummerċjali u r-rwol tagħha ta’ mmaniġġar tal-parteċipazzjoni ta’ l-Istat u li tiggarantixxi li ma jkun hemm ebda kurrent ta’ tagħrif mill-parti tal-persuna legali responsabbli għall-immaniġġar tal-parteċipazzjoni ta’ l-Istat da parti tal-persuna legali li żżomm l-awtorizzazzjonijiet fid-dritt tagħha stess. B’dana kollu, meta il-parti tal-persuna legali responsabbli għall-immaniġġar tal-parteċipazzjoni ta’ l-Istat tingaġġa l-parti tal-persuna legali li żżomm l-awtorizzazzjonijiet bħala konsulent, din ta’ l-ewwel tista’ tagħmel disponibbli kull tagħrif li huwa meħtieġ għax-xogħol ta’ konsulenza li għandu jitwettaq. Id-detenturi ta’ l-awtorizzazzjonijiet kollha li dwarhom it-tagħrif jirrelata għandhom ikunu avżati bil-quddiem b’liema tagħrif għandu jingħata b’dan il-mod u għandhom jingħataw żmien biżżejjed biex iqajmu oġġezzjonijiet.4. L-Istati Membri għandhom jassiguraw li l-immonitorjar ta’ l-entitajiet permezz ta’ awtorizzazzjoni jkun illimitat għal dak meħtieġ biex tiġi assigurata l-konformità mal-kondizzjonijiet, mal-ħtiġijiet u mal-obbligazzjonijiet li hemm referenza dwarhom fil-paragrafu 1. B’mod partikolari, għandhom jieħdu l-miżuri meħtieġa biex jassiguraw li ebda entità ma tkun meħtieġa, b’xi liġi, regolament jew ħtieġa amministrattiva, jew b’xi ftehim jew impenn, li tipprovdi tagħrif dwar is-sorsi intenzjonati jew attwali ta’ ksib, ħlief fuq it-talba ta’ l-awtoritajiet kompetenti u esklużżivament bil-għan li jintlaħqu l-objettivi stabbiliti fl-Artikolu 36 tat-Trattat.L-Artikolu 7Mingħajr preġudizzju għad-dispożizzjonijiet li jikkonċernaw jew li jinsabu f’awtorizzazzjonijiet individwali u għad-dispożizzjonijiet ta’ l-Artikolu 3(5)(b) id-dispożizzjonijiet legali, regolatorji u amministrattivi li jirriżervaw għal entità waħda id-dritt li jinkisbu awtorizzazzjonijiet f’żona ġeografika speċifika fit-territorju ta’ l-Istat Membru għandhom jiġu aboliti mill-Istati Membri konċernati qabel l-1 ta’ Jannar 1997.L-Artikolu 81. L-Istati Membri jistgħu javżaw lill-Kummissjoni b’kull diffikultà ġenerali li jiltaqgħu magħha, de jure jew de facto, mill-entitajiet fl-aċċess għal jew fl-eżerċizzju ta’ l-attivitajiet dwar prospettar, esplorazzjoni għal u l-produzzjoni ta’ idrokarburi f’pajjiżi terzi, li jkunu nġiebu għall-attenzjoni tagħhom. L-Istati Membri u l-Kummissjoni għandhom jassiguraw li l-konfidenzjalità kummerċjali tiġi rrispettata.2. Il-Kummissjoni għandha tibgħat rapport lill-Parlament Ewropew u lill-Kunsill qabel il-31 ta’ Diċembru 1994, u perjodikament wara dan, dwar is-sitwazzjoni ta’ entitajiet f’pajjiżi terzi u fuq l-istat ta’ xi negozjati magħmula skond il-paragrafu 3 ma’ dawk il-pajjiżi jew fil-qafas ta’ organizzazzjonijiet internazzjonali.3. Kull meta l-Kummissjoni tistabbilixxi, jew fuq il-bażi tar-rapporti li għalihom jirreferi l-paragrafu 2 jew fuq il-bażi ta’ tagħrif ieħor, li xi pajjiż terz ma’ jkunx qiegħed jagħti lill-entitajiet tal-Komunità, fir-rigward ta’ aċċess għal jew fl-eżerċizzju ta’ l-attivitajiet li għalihom jirreferi l-Artikolu 1, trattament komparabbli ma’ dak li l-Komunità tagħti lill-entitajiet ta’ dak il-pajjiż terz, il-Kummissjoni għandha tibgħat proposti lill-Komunità għall-mandat li japplika għal negozjati bil-ħsieb li jinkisbu opportunitajiet kompetittivi li jkunu komparabbli għall-entitajiet tal-Komunità. Il-Kunsill għandu jaġixxi b’maġġoranza kwalifikata.4. Fiċ-ċirkostanzi deskritti fil-paragrafu 3, il-Kummissjoni tista’ f’kull żmien tipproponi li l-Kunsill jawtorizza lil xi Stat Membru wieħed jew aktar li jiċħad awtorizzazzjoni lil xi entità li tkun effettivament ikkontrollata mill-pajjiż terz ikkonċernat u/jew miċ-ċittadini ta’ dak il-pajjiż terz.Il-Kummissjoni tista’ tagħmel dik il-proposta fuq l-inizjattiva tagħha jew fuq talba minn xi Stat membru.Il-Kunsill għandu jaġixxi kemm jista’ jkun malajr b’maġġoranza kwalifikata.5. Miżuri meħuda skond dan l-Artikolu għandhom ikunu mingħajr preġudizzju għall-obbligazzjonijiet tal-Komunità taħt xi ftehim internazzjonali li jirregola l-aċċess għal jew l-eżerċizzju ta’ l-attivitajiet ta’ prospettar, esplorazzjoni għal u produzzjoni ta’ idrokarburi.L-Artikolu 9Kull Stat Membru għandu jippubblika u jikkomunika lejn il-Kummissjoni rapport ta’ kull sena li għandu jinkludi tagħrif dwar iż-żoni ġeografiċi li jkunu nfetħu għall-prospettar, esplorazzjoni u produzzjoni, awtorizzazzjonijiet mogħtija, entitajiet li jżommu awtorizzazzjonijiet u l-kompożizzjoni tagħhom u l-estimi tar-riżervi li jinsabu fit-territorju tiegħu.Din id-dispożizzjoni m’għandhix timplika xi obbligazzjoni għall-Istati Membri li jippubblikaw tagħrif kummerċjali ta’ natura konfidenzjali.L-Artikolu 10L-Istati Membri għandhom jinnotifikaw lill-Kummissjoni, mhux aktar tard mill-1 ta’ Mejju 1995, bl-awtoritajiet kompetenti. L-Istati Membri għandhom jinnotifikaw lill-Kummissjoni mingħajr dewmien b’kull tibdil sussegwenti. Il-Kummissjoni għandha tippubblika l-lista ta’ l-awtoritajiet kompetenti u xi emendi għaliha fil-Ġurnal Uffiċjali tal-Komunitajiet Ewropej.L-Artikolu 11Din id-Direttiva tapplika għall-awtorizzazzjonijiet mogħtija mid-data mniżżla fl-Artikolu 14.L-Artikolu 12Il-paragrafu li ġej għandu jiżdied ma’ l-Artikolu 3 tad-Direttiva 90/531/KEE:"5. Fir-rigward ta’ l-esplojtazzjoni taż-żoni ġeografiċi għall-għan ta’ l-ipprospettar għal jew għall-estrazzjoni ta’ żejt jew gass, il-paragrafi 1 sa 4 għandhom japplikaw kif ġej mid-data li fiha l-Istat Membru kkonċernat ikun sar konformi mad-dispożizzjonijiet tal-Parlament Ewropew u mad-Direttiva tal-Kunsill 94/22/KE tat-30 ta’ Mejju dwar il-kondizzjonijiet għall-għoti u l-ħruġ ta’ awtorizzazzjonijiet għall-ipprospettar, esplorazzjoni u produzzjoni ta’ idrokarburi [7]:(a) il-kondizzjonijiet stabbiliti fil-paragrafu 1 għandhom jitqiesu li jissodisfaw b’effett minn dik id-data mingħajr preġudizzju għall-paragrafu 3;(b) b’effett minn dik id-data, l-Istat Membru li għalih jirreferi l-paragrafu 4 għandu jkun meħtieġ li jikkomunika biss id-dispożizzjonijiet li jirrelataw dwar il-konformità mal-kondizzjonijiet li għalihom jirreferu l-paragrafi 2 u3."L-Artikolu 13Id-dispożizzjonijiet ta’ l-Artikoli 3 u 5 m’għandhomx japplikaw għall-awtorizzazzjonijiet ġodda mogħtija mid-Danimarka qabel il-31 ta’ Diċembru 2012, dwar iż-żoni li huma ċeduti fit-8 ta’ Lulju 2012 malli tiskadi l-awtorizzazzjoni maħruġa fit-8 ta’ Lulju 1962. L-awtorizzazzjonijiet il-ġodda għandhom jingħataw fuq il-bażi ta’ prinċipji ta’ oġġettività u mhux diskriminazzjoni.B’konsegwenza, dan l-Artikolu m’għandux joħloq xi preċedent għall-Istati Membri.L-Artikolu 14L-Istati Membri għandhom iġibu fis-seħħ il-liġijiet, ir-regolamenti u d-dispożizzjonijiet amministrattivi meħtieġa biex ikunu konformi ma’ din id-Direttiva sa l-1 ta’ Lulju 1995. Għandhom jinformaw minnufih lill-Kummissjoni b’dan.Meta l-Istati Membri jaddottaw dawn il-miżuri, għandhom ikun fihom referenza għal din id-Direttiva jew għandhom ikunu akkumpanjati b’dik ir-referenza fl-okkazzjoni tal-pubblikazzjoni uffiċjali tagħhom. Il-metodi ta’ kif għandha ssir ir-referenza għandhom ikunu stabbiliti mill-Istati Membri.L-Artikolu 15Din id-Direttiva għandha tidħol fis-seħħ fil-jum tal-pubblikazzjoni tagħha fil — Ġurnal Uffiċjali tal-Komunitajiet Ewropej.L-Artikolu 16Din id-Direttiva hija indirizzata lill-Istati Membri.Magħmula fi Brussel, fit-30 ta’ Mejju 1994.Għall-Parlament EwropewIl-PresidentE. KlepschGħall-KunsillIl-PresidentC. Simitis[1] ĠU C 139, tat-2.6.1992, p. 12.[2] ĠU C 19, tal-25.1.1993, p. 128.[3] L-Opinjoni tal-Parlament Ewropew mogħtija fit-18 ta’ Novembru 1992 (ĠU C 337, tal-21.12.1992, p. 145). Il-pożizzjoni komuni tal-Kunsill tat-22 ta’ Diċembru 1993 (ĠU C 101, tad-9.4.1994, p. 14) u d-Deċiżjoni tal-Parlament Ewropew tad-9 ta’ Marzu 1994 (għadha mhix ippubblikata fil-Ġurnal Uffiċjali).[4] ĠU C 241, tal-25.9.1986, p. 1.[5] ĠU L 297, tad-29.10.1990, p. 1.[6] ĠU L 199, tad-9.8.1993, p. 84.[7] ĠU L 164, tat-30.6.1994, p. 3.--------------------------------------------------


title: Id-Direttiva tal-Kunsill 92/33/KEE tat-28 ta’April 1992 dwar il-marketing ta’ ħxejjex ta’ propagazzjoni u materjal taż-żrigħ, barra ż-żerriegħa

text:
Avviż Legali Importanti

|

31992L0033

Official Journal L 157 , 10/06/1992 P. 0001 - 0009 Finnish special edition: Chapter 3 Volume 42 P. 0107  Swedish special edition: Chapter 3 Volume 42 P. 0107

		Id-Direttiva Tal-Kunsill 92/33/KEEtat-28 ta’April 1992dwar il-marketing ta’ ħxejjex ta’ propagazzjoni u materjal taż-żrigħ, barra ż-żerriegħaIL-KUNSILL TAL-KOMUNITAJIET EWROPEJ,Wara li kkunsidra t-Trattat li jwaqqaf il-Komunità Ekonomika Ewropea, u b’mod partikolari l-Artikolu 43 dwar dan,Wara li kkunsidra l-proposta tal-Kummissjoni [1],Wara li kkunsidra l-opinjoni tal-Parlament Ewropew [2],Wara li kkunsidra l-opinjoni tal-Kumitat Ekonomiku u Soċjali [3],Billi l-produzzjoni ta’ ħxejjex għandha post importanti fl-agrikoltura tal-Komunità;Billi riżultati sodisfaċenti fil-koltivazzjoni tal-ħxejjex jiddependi sa ċertu punt fuq il-kwalità u s-saħħa tal-pjanti mhux biss taż-żerriegħa diġà koperta bid-Direttiva tal-Kunsill 70/458/KEE tad-29 ta’ Settembru 1970 fuq it-tqegħid fis-suq ta’ żerriegħa tal-ħxejjex [4] iżda wkoll tal-materjal taż-żrigħ ta’ ħxejjex użat fil-propagazzjoni tagħhom; billi ċerti Stati Membri sussegwentement introduċew regoli maħsuba biex jiggarantixxu l-kwalità u s-saħħa tal-pjanti tal-materjal ta’ propagazzjoni u taż-żrigħ tal-pjanti tal-ħxejjex li jitqegħdu fis-suq;Billi t-trattament differenti li ngħata lill-propagazzjoni tal-ħxejjex u materjal ta’ pjantar fl-Istati Membri differenti x’aktarx joħloq barrieri fil-kummerċ u b’hekk ifixkel il-moviment ħieles ta’ dawn il-prodotti fil-Komunità; billi, b’kull ħsieb li jinħoloq suq intern, dawn il-barrieri għandhom jitneħħew billi jkunu adottati d-dispożizzjonijiet tal-Komunità biex jieħdu post dawk stabbiliti mill-Istati Membri;Billi t-twaqqif tal-kondizzjonijiet armonizzati fuq livell tal-Komunità tiżgura li x-xerrejja madwar il-Komunità jirċievu materjal tal-propagazzjoni u taż-żrigħ tal-ħxejjex li huwa b’saħħtu u ta’ kwalita’ tajba;Billi, fir-rigward ta’ dak li jikkonċerna s-saħħa tal-pjanti, dawn il-kondizzjonijiet armonizzati għandhom ikunu konsistenti mad-Direttiva tal-Kunsill 77/93/KEE tal-21 ta’ Diċembru 1976 dwar il-miżuri ta’ ħarsien kontra l-introduzzjoni fl-Istati Membri ta’ organiżmi li jagħmlu ħsara lill-pjanti u lill-prodotti tal-pjanti [5];Billi, mingħajr preġudizzju għad-dispożizzjonijiet tas-saħħa tal-pjanti tad-Direttiva 77/93/KEE, mhux il-każ li jkunu applikati r-regoli tal-Komunità fuq it-tqegħid fis-suq tal-materjal tal-propagazzjoni u taż-żrigħ tal-ħxejjex meta jintwera li dawn il-prodotti huma maħsuba għall-esportazzjoni lejn pajjiżi terzi, peress li r-regoli li jgħoddu hemmhekk jistgħu jkunu differenti minn dawk li jinsabu f’din id-Direttiva;Billi li jkunu stabbiliti l-istandards tas-saħħa u l-kwalità tal-pjanti ta’ kull ġeneru u speċi tal-pjanti tal-ħxejjex jeħtieġu konsiderazzjoni twila u teknikament dettaljata u xjentifika; billi kull proċedura għandha għalhekk tkun imwaqqfa għal dak l-iskop;Billi l-ewwelnett hija r-responsabbiltà ta’ dawk li qed ifornu l-materjal tal-propagazzjoni u taż-żrigħ tal-ħxejjex li jiżguraw li l-prodotti tagħhom jeżawrixxu l-kondizzjonijiet stabbiliti f’din id-Direttiva;Billi l-awtoritajiet kompetenti ta’ l-Istati Membri jridu, meta jwettqu l-kontrolli u l-ispezzjonijiet, jiżguraw li l-fornituri jeżawrixxu dawk il-kondizzjonijiet;Billi miżuri ta’ kontroll tal-Komunità għandhom jiddaħħlu biex jiżguraw l-applikazzjoni uniformi f’kull Stat Membru ta’ l-istandards stabbiliti f’din id-Direttiva;Billi huwa fl-interess tax-xerrejja tal-materjali tal-propagazzjoni tal-ħxejjex u żrigħ li l-ismijiet tal-varjetajiet ikunu magħrufa u l-identità tagħhom tkun salvagwardjata;Billi, għal dan il-għan, dispożizzjoni għandha ssir sakemm huwa possibbli dwar l-applikazzjoni tar-regoli ta’ l-aspett tal-varjetajiet kif stabbilit fir-rigward tat-tqegħid fis-suq taż-żerriegħa tal-ħxejjex;Billi, sabiex jiġi żgurat l-identità u t-tqegħid ordnat fis-suq tal-materjal tal-propagazzjoni u żrigħ tal-ħxejjex, regoli tal-Komunità għadhom ikunu stabbiliti rigward is-separazzjoni ta’ lottijiet, u l-immarkar; billi t-tabelli wżati għandhom jagħtu d-dettalji meħtieġa kemm għall-kontroll uffiċjali u kif ukoll għall-informazzjoni ta’ l-utent;Billi r-regoli għandhom jitwaqqfu li jippermettu, f’każijiet ta’ diffikultajiet ta’ provvista temporanja, it-tqegħid fis-suq ta’ materjal tal-propagazzjoni u taż-żrigħ tal-ħxejjex bla ħsara għall-ħtiġiet inqas stretti minn dawk li jinsabu f’din id-Direttiva;Billi, bħala l-ewwel pass lejn kondizzjonijiet armonizzati, l-Istati Membri m’għandhomx jitħallew fil-każ tal-ġenera u l-ispeċi li għalihom saret referenza fl-Anness II, li għalihom folji ta’ fatti jiġu mħejjija, li jimponu kondizzjonijiet ġodda jew restrizzjonijiet fuq it-tqegħid fis-suq, għajr dawk li tipprovdi din id-Direttiva;Billi dispożizzjonijiet għandhom isiru biex jawtorizzaw il-promozzjoni fil-Komunità tal-materjal tal-propagazzjoni u taż-żrigħ tal-ħxejjex prodott f’terzi pajjiżi, dejjem sakemm joffri l-istess assigurazzjonijiet bħall-materjal tal-propagazzjoni u taż-żrigħ tal-ħxejjex prodott fil-Komunità u jħares ir-regoli tal-Komunità;Billi, sabiex ikunu armonizzati l-metodi tekniċi ta’ l-eżaminazzjoni użati fl-Istati Membri u biex jipparagunaw il-materjal tal-propagazzjoni u taż-żrigħ u l-pjanti tal-ħxejjex prodotti fil-Komunità ma’ dawk prodotti f’terzi pajjiżi, provi ta’ paragun għandhom isiru biex jaraw li dawn il-prodotti jħarsu l-ħtiġijiet ta’ din id-Direttiva;Billi, sabiex tiffaċilita l-ħidma effettiva ta’ din id-Direttiva, il-Kummissjoni għandha tkun fdata bl-inkarigu li tadotta l-miżuri għall-implimentazzjoni tagħha u għall-emendi ta’ l-Anness tagħha, u biex tipprovdi kull proċedura għal dak il-għan li tinvolvi kooperazzjoni mill-qrib bejn il-Kummissjoni u l-Istati Membri fil-Kumitat Permanenti fuq iż-Żerriegħa u l-Materjal ta’ Propagazzjoni, Agrikoltura, Ortikoltura u Forestrija,ADOTTA DIN ID-DIRETTIVA:L-Artikolu 11. Din id-Direttiva tgħodd għat-tqegħid fis-suq tal-materjal ta’ propagazzjoni u taż-żrigħ tal-ħxejjex, għajr iż-żerriegħa, ġewwa l-Komunità.2. L-Artikoli 2 sa 20 u 24 għandhom jgħoddu għall-ġenera u l-ispeċi, u l-ibridi tagħhom, li hemm elenkati fl-Anness II.Stokk ta’ għeruq u partijiet oħra tal-pjanti ta’ ġenera u speċi oħra jew l-ibridi tagħhom wkoll ikunu suġġetti għall-Artikoli hawn fuq imsemmija jekk materjal ta’ wieħed mill-imsemmija ġenera jew speċi, jew l-ibridi tagħhom, huwa, jew irid ikun, imlaqqam fuqhom.3. Emendi għall-lista ta’ ġenera u l-ispeċi fl-Anness II għandu jkun adottat skond il-proċedura stabbilita fl-Artikolu 22.L-Artikolu 2Din id-Direttiva ma tgħoddx għall-materjal ta’ propagazzjoni jew taż-żrigħ li hu maħsub għall-esportazzjoni lejn pajjiżi terzi, jekk identifikati sew bħala tali u miżmuma iżolati biżżejjed, mingħajr preġudizzju għar-regoli ta’ saħħa stabbiliti fid-Direttiva 77/93/KEE.Miżuri ta’ implimentazzjoni għall-ewwel subparagrafu, b’riferenza partikolari għall-identifikazzjoni u l-iżolament, għandhom jiġu adottati b’mod konformi mal-proċedura stabbilita fl-Artikolu 21.L-Artikolu 3Għall-iskopijiet ta’ din id-Direttiva, id-definizzjonijiet li ġejjin għandhom jgħoddu:materjal ta’ propagazzjoni : partijiet minn pjanti u l-materjal kollu mill-pjanti, inkluż l-istokk ta’ l-għeruq li hu maħsub għall-propagazzjoni u l-produzzjoni ta’ ħxejjex;materjal taż-żrigħ : pjanti sħaħ u partijiet minn pjanti inklużi, għall-pjanti mlaqqma, il-komponenti mlaqqma, maħsuba għaż-żrigħ għall-produzzjoni tal-ħxejjex;fornitur : kull persuna naturali jew legali li twettaq professjonalment mill-inqas waħda mill-attivitajiet li ġejjin rigward il-materjal ta’ propagazzjoni u taż-żrigħ tal-ħxejjex: riproduzzjoni, produzzjoni, preservazzjoni u/jew trattament u tqegħid fis-suq;tqegħid fis-suq : is-sehem disponibbli jew fl-istokk, il-wirja jew l-offerta għall-bejgħ, il-bejgħ u/jew il-forniment lil persuna oħra, f’kull forma li jkun, tal-materjal tal-propagazzjoni jew taż-żrigħ;korp uffiċjali responsabbli (i) l-awtorità unika u ċentrali, imwaqqfa jew maħtura mill-Istat Membru taħt is-superviżjoni tal-gvern nazzjonali u responsabbli għall-mistoqsijiet dwar il-kwalità;(ii) kull awtorità ta’ l-Istat imwaqqfa:- jew fuq livell nazzjonali,- jew fuq livell reġjonali, taħt is-superviżjoni ta’ l-awtoritajiet nazzjonali fil-limiti stabbiliti mil-liġijiet nazzjonali ta’ l-Istat Membri konċernat.Il-korpi li għalihom saret referenza f’(i) u (ii) jistgħu, b’mod konformi mal-liġijiet nazzjonali tagħhom, jiddelegaw l-inkarigi li hemm previst f’din id-Direttiva biex jitlestew taħt l-awtorità u s-superviżjoni tagħhom lil kull persuna legali, kemm jekk iggvernat mil-liġi pubblika jew dik privata, li, taħt il-kostituzzjoni uffiċjali approvata tagħha, hija fdata b’funzjonijiet speċifiċi pubbliċi, kemm it-tali persuna, u l-membri tagħha, m’għandhom l-ebda interess personali mir-riżultat tal-miżuri li jieħdu.L-Istati Membri għandhom jiżguraw li hemm kooperazzjoni mill-qrib bejn il-korpi li għalihom saret referenza f’(ii) u dawk riferuti f’(i).Barra minn hekk, skond il-proċedura stabbilita fl-Artikolu 21, persuna legali oħra stabbilita f’isem kull korp li għaliħ saret referenza f’(i) u (ii) u li taġixxi taħt l-awtorità u s-superviżjoni tat-dan il-korp tista’ tkun approvata, kemm-il darba tali persuna m’għandhiex interess personali fir-riżultat tal-miżuri li tieħu.L-Istati Membri jgħandhom javżaw lill-Kummissjoni bil-korpi uffiċjali responsabbli tagħhom. Il-Kummissjoni għandha twassal dik l-informazzjoni lill-Istati Membri l-oħra;miżuri uffiċjali : miżuri meħuda mill-korp uffiċjali responsabbli;spezzjoni uffiċjali : spezzjoni mwettqa mill-korp uffiċjali responsabbli;prospett uffiċjali : prospett maħruġ minn, jew taħt ir-responsabbiltà ta’, il-korp uffiċjali responsabbli;lott : kull numru ta’ unitajiet ta’ kull oġġett, li jingħaraf mill-omoġenità tiegħu tal-kompożizzjoni u l-oriġini;laboratorju : kull entità tal-liġi pubblika jew privata li twettaq analiżi u dijanjosi sewwa, li tippermetti li l-produttur iħares il-kwalità tal-produzzjoni.L-Artikolu 4B’mod konformi mal-proċedura stabbilita fl-Artikolu 22, kull skeda għandha titwaqqaf fl-Anness I għal kull ġeneru u speċi li għaliha saret referenza fl-Anness II u għall-istokk ta’ l-għeruq ta’ ġenera u speċi oħra jekk il-materjal tal-ġeneru jew l-ispeċi huwa, jew irid ikun, imlaqqam magħhom, b’kull riferenza għall-kondizzjonijiet tas-saħħa tal-pjanti stabbiliti fid-Direttiva 77/93/KEE li tgħodd għall-ġeneru u/jew l-ispeċi kkonċernata, u tistabilixxi:(i) il-kondizzjonijiet li l-materjal taż-żrigħ tal-ħxejjex irid jikkonforma magħhom, b’mod partikolari dawk tal-kwalità u l-purità tal-wiċċ tar-raba u, meta jkun il-każ il-karatteristiċi tal-varjetà. Dawn il-ħtiġiet jiġu magħduda ma’ l-Anness I, Parti A;(ii) il-kondizzjonijiet li l-materjal tal-propagazzjoni jrid iħares, b’mod partikolari dawk rigward is-sistema applikata ta’ propagazzjoni, l-purità tal-wiċċ tar-raba li qed tikber u, fejn xieraq il-karatteristiċi tal-varjetà. Dawn il-kondizzjonijiet jiġu ppreżentati fl-Anness I, Parti B.L-Artikolu 51. L-Istati Membri għandhom jiżguraw li l-fornituri jieħdu kull miżura li hemm bżonn biex jiggarantixxu l-ħarsien tal-istandards stabbiliti b’din id-Direttiva f’kull stadju tal-produzzjoni u t-tqegħid fis-suq tal-materjal tal-propagazzjoni u taż-żrigħ tal-ħxejjex.2. Għall-fini tal-paragrafu 1, dawk il-fornituri msemmija jew iwettqu huma stess, jew iqabbdu li jitwettqu minn fornitur akkreditat jew kull korp uffiċjali risponsabbli, spezzjonijiet ibbażati fuq il-prinċipji li ġejjin:- identifikazzjoni tal-punti kritiċi fil-proċess tagħhom ta’ produzzjoni fuq il-bażi tal-metodi wżati tal-produzzjoni,- it-twaqqif u l-implimentazzjoni tal-metodi ta’ sorveljanza u ċċekkjar tal-punti kritiċi msemmija fl-ewwel inċiż,- teħid ta’ kampjuni għall-analiżi f’kull laboratorju akkreditat minn korp uffiċjali responsabbli bl-iskop li jara l-konformità mal-istandards stabbiliti minn din id-Direttiva,- li jinżamm kull rekord bil-miktub jew kull rekord reġistrat b’mod li ma jitħassarx ta’ l-informazzjoni li għaliha saret referenza fl-ewwel, it-tieni u t-tielet inċiż, kif ukoll tar-rekords fuq il-produzzjoni u t-tqegħid fis-suq tal-materjal tal-propagazzjoni u taż-żrigħ, biex jinżamm għad-dispożizzjoni tal-korp uffiċjali responsabbli. Dawn id-dokumenti u r-rekords għandhom jinżammu għal perjodu ta’ mill-inqas sena.Madankollu, fornituri, li l-attività tagħhom f’din il-konnessjoni hija limitata biss għad-distribuzzjoni tal-materjal ta’ propagazzjoni u taż-żrigħ tal-ħxejjex prodott u pakkettat f’lok għajr li mhux tagħhom jintalbu biss li jżommu kull rekord bil-miktub jew kull rekord reġistrat b’mod li ma jitħassarx tax-xiri u l-bejgħ u/jew il-forniment ta’ dawn il-prodotti.Dan l-paragrafu ma jgħoddx għal fornituri li qed jipprovdu li l-attività tagħhom f’din il-konnessjoni hija limitata għall-provvista ta’ kwantitajiet żgħar tal-materjal tal-propagazzjoni u taż-żrigħ tal-ħxejjex lill-konsumaturi finali li mhumiex professjonali.3. Jekk ir-riżultat ta’ l-ispezzjonijiet tagħhom stess jew kull informazzjoni għad-dispożizzjoni tal-fornituri li għalihom saret referenza fil-paragrafu 1 jiżvela l-preżenza ta’ wieħed jew aktar organiżmi ta’ ħsara li għaliħ saret referenza fid-Direttiva 77/93/KEE jew fi kwantitajiet aktar milli normalment huwa permess biex jintlaħqu l-istandards, jew ta’ dawk speċifikati fl-iskedi rilevanti mwaqqfa skond l-Artikolu 4, il-fornituri għandhom minnufih jirrapportaw dan lill-korp uffiċjali responsabbli u jieħdu l-miżuri indikati minn dak il-korp jew kull miżura oħra meħtieġa biex tnaqqas ir-riskju li ma jinfirxux dawn l-organiżmi li jagħmlu l-ħsara. Il-fornitur għandu jżomm rekord ta’ kull okkorrenza ta’ l-organiżmi ta’ ħsara fil-lok tiegħu u tal-miżuri kollha li ttieħdu rigward dawn l-okkorrenzi.4. Regoli dettaljati għall-applikazzjoni tat-tieni sub-paragrafu tal-paragrafu 2 għandhom jiġu stabbiliti b’mod konformi mal-proċedura mwaqqfa fl-Artikolu 21.L-Artikolu 61. Il-korp uffiċjali responsabbli għandu jakkredita dawk il-fornituri kemm-il darba jiġi vverifikat li l-metodi tagħhom tal-produzzjoni u l-istabbilimenti jilħqu il-ħtiġiet ta’ din id-Direttiva rigward in-natura ta’ l-attivitajiet li jmexxu. L-akkreditazzjoni trid tkun imġedda jekk kull fornatur jiddeċiedi li jwettaq attivitajiet għajr dawk li għalihom ingħata akkreditazzjoni.2. Il-korp uffiċjali responsabbli għandu jakkredita l-laboratorji kemm-il darba jiġi vverifikat li dawn il-laboratorji, il-metodi tagħhom u l-istabbilimenti tagħhom jilħqu mal-ħtiġiet ta’ din id-Direttiva li għandhom ikunu speċifikati skond il-proċedura stabbilita fl-Artikolu 21, rigward l-attivitajiet ta’ provi li huma jwettqu. L-akkreditazzjoni trid tkun imġedda jekk kull laboratorju jiddeċiedi li jwettaq attivitajiet għajr dawk li għalihom ingħata akkreditazzjoni.3. Il-korp uffiċjali responsabbli għandu jieħu l-miżuri meħtieġa jekk il-ħtiġiet li għalihom saret referenza fil-paragrafi 1 u 2 ma jibqgħux jiġu mħarsa. Għal dan il-għan, għandu jikkonsidra l-konklużjonijiet ta’ kull spezzjoni li titwettaq skond l-Artikolu 7.4. Is-superviżjoni u s-sorveljanza ta’ fornituri, stabbilimenti u laboratorji għandha titwettaq regolarment minn u taħt ir-responsabbiltà tal-korp uffiċjali responsabbli, li f’kull ħin għandu jkollu aċċess ħieles għal kull parti ta’ l-istabbilimenti, sabiex jiżgura konformità mal-ħtiġiiet ta’ din id-Direttiva. Il-miżuri ta’ implimentazzjoni dwar is-superviżjoni u s-sorveljanza għandhom jiġu adottati, kif meħtieġ, skond il-proċedura stabbilita fl-Artikolu 21.Jekk din is-superviżjoni u s-sorveljanza tiżvela li l-ħtiġiet ta’ din id-Direttiva mhumiex mħarsa, il-korp uffiċjali responsabbli jieħu l-azzjoni li hemm bżonn.L-Artikolu 71. L-esperti tal-Kummissjoni jistgħu b’kooperazzjoni mal-korpi uffiċjali responsabbli ta’ l-Istati Membri, jagħmlu provi fuq il-lok kemm-il darba din hija meħtieġa biex tiżgura l-applikazzjoni uniformi ta’ din id-Direttiva u b’mod partikolari biex tivverifika jekk dawk il-fornituri humiex fil-fatt iħarsu l-ħtiġijiet ta’ din id-Direttiva. Kull Stat Membru li fit-territorju tiegħu qed issir kull prova għandu jagħti l-assistenza kollha meħtieġa lill-esperti biex iwettqu dmirhom. Il-Kummissjoni għandha tavża lill-Istati Membri bir-riżultati ta’ l-investigazzjonijiet.2. Regoli dettaljati għall-applikazzjoni tal-paragrafu 1 jkunu adottati skond il-proċedura stabbilita fl-Artikolu 21.L-Artikolu 81. Materjal ta’ propagazzjoni u taż-żrigħ tal-ħxejjex jista’ jkun imqiegħed fis-suq biss minn dawk akkreditati biex ifornuħ u kemm-il darba iħarsu l-ħtiġijiet stabbiliti fl-iskeda li għaliha saret referenza fl-Artikolu 4.2. Mingħajr preġudizzju għad-dispożizzjonijiet tad-Direttiva 77/93/KEE, il-paragrafu 1 ma jgħoddx għall-materjal ta’ propagazzjoni u taż-żrigħ tal-ħxejjex maħsuba għal:(a) esperimenti jew skopijiet xjentifiċi; jew(b) xogħol ta’ selezzjoni; jew(ċ) miżuri mmirati biex tiġi ppriservata d-diversità ġenetika.Regoli dettaljati għall-applikazzjoni tal-punti (a) u (b) għandhom jiġu adottati kif meħtieġ b’mod konformi mal-proċedura stabbilita fl-Artikolu 21. Regoli dettaljati għall-applikazzjoni tal-punt (ċ) jiġu adottati preferibbilment qabel l-1 ta’ Jannar 1993, skond l-istess proċedura.L-Artikolu 91. Mingħajr preġudizzju għall-Artikolu 2, il-materjal tal-propagazzjoni u taż-żrigħ tal-ħxejjex li huwa tal-ġeneru u l-ispeċi elenkat fl-Anness II u wkoll kopert bid-Direttiva 70/458/KEE m’għandux jiġi mqiegħed fis-suq ġewwa l-Komunità kemm-il darba ma jkunx ta’ kull varjetà li hija aċċettata skond id-Direttiva 70/458/KEE.2. Mingħajr preġudizzju għall-Artikolu 2 u l-paragrafi 3 u 4 ta’ dan l-Artikolu, il-materjal tal-propagazzjoni u taż-żrigħ tal-ħxejjex li huwa tal-ġeneru jew ispeċi elenkat fl-Anness II iżda mhux kopert mid-Direttiva 70/458/KEE m’għandux jiġi mqiegħed fis-suq ġewwa l-Komunità jekk ma jkunux ta’ varjetà li hija uffiċjalment aċċettata minn mill-inqas Stat Membru wieħed.Id-dispożizzjonijiet stabbiliti fl-Artikoli 4, 5 u 10(3) tad-Direttiva 70/458/KEE għandhom jgħoddu għall-kondizzjonijiet ta’ l-aċċettazzjoni.L-Artikoli 3(2) u (4), 6, 7, 8, 10(1), (2) u (4) u 11 sa 15 ta’ l-imsemmija Direttiva għandhom jgħoddu mutatis mutandis għall-proċeduri u formalitajiet ta’ l-aċċettazzjoni u ż-żamma ta’ produzzjoni.Ir-riżultati ta’ l-eżamijiet mhux uffiċjali u l-informazzjoni prattika miġbura waqt iż-żmien tat-tkabbir jista’ jiġi kkunsidrat f’kull istanza.3. L-Istati Membri għandu jieħu kull pass meħtieġa biex jiżgura li l-aċċettazzjoni uffiċjali tal-varjetajiet li jiġu minn ġenera jew speċi li għalihom saret referenza fil-paragrafu 2 li ngħatat qabel l-1 ta’ Jannar 1993 b’mod konformi mal-prinċipji barra dawk stabbiliti fid-Direttiva 70/458/KEE jew fuq il-bażi tal-fatt li l-materjal tagħhom kien imqiegħed fis-suq fit-territorju tagħhom qabel dik id-data teskadi fit-30 ta’ Ġunju 1998 l-aktar tard, kemm-il darba l-varjetajiet inkwistjoni kienu ġew aċċettati b’mod konformi mal-paragrafu 1 f’dik id-data.4. Il-varjetajiet aċċettati uffiċjalment skond il-paragrafi 2 u 3 għandhom jiddaħħlu fil-Katalogu Komuni tal-Varjetajiet ta’ l-Ispeċi tal-Ħxejjex li għaliħ saret referenza fl-Artikolu 17 tad-Direttiva 70/458/KEE. L-Artikoli 16(2) u (3), 17, 18 u 19 għandhom jgħoddu mutatis mutandis.Il-pubblikazzjoni in kwistjoni għandha taħtar il-varjetajiet aċċettati skond il-paragrafu 3 b’kull riferenza speċifika.L-Artikolu 101. Tul il-perjodu ta’ tkabbir u matul il-qtugħ jew t-tneħħija mill-materjal parenti, il-materjal tal-propagazzjoni u taż-żrigħ għandu jinżamm f’lottijiet separati.2. Jekk il-materjal tal-propagazzjoni u taż-żrigħ tal-ħxejjex ta’ oriġini differenti jitqegħdu flimkien jew jitħallat waqt l-ippakkettar, il-ħażna, it-vjaġġ jew meta jitwassal, il-fornitur għandu jżomm ir-rekords inkluż l-informazzjoni li ġejja: il-kompożizzjoni tal-lott u l-oriġini tal-komponenti individwali.3. L-Istati Membri għandhom jiżguraw konformità mal-ħtiġijiet tal-paragrafi 1 u 2 billi jwettqu spezzjonijiet uffiċjali.L-Artikolu 111. Mingħajr preġudizzju għall-Artikolu 10(2), il-materjal tal-propagazzjoni u taż-żrigħ tal-ħxejjex jgħandu jiġi mpoġġi fis-suq biss f’lottijiet omoġenji biżżejjed u jekk jintgħarfu li jikkonformaw ma’ din id-Direttiva u jkunu akkumpanjati minn kull dokument magħmul mill-fornitur b’mod konformi mal-kondizzjonijiet stabbliti fl-iskeda stabbilita skond l-Artikolu 4. Jekk kull dikjarazzjoni uffiċjali tidher f’dan id-dokument, din ghandha tiġi separata minn kull kontenut ieħor tad-dokument.Il-ħtiġiet tal-materjal tal-propagazzjoni u taż-żrigħ tal-ħxejjex għal it-tikkettjar u/jew l-issiġillar għandhom jiġu stabbiliti fl-iskeda li għaliha saret referenza fl-Artikolu 4.2. Fil-każ ta’ provvista minn bejjiegħ bl-imnut tal-materjal tal-propagazzjoni u taż-żrigħ tal-ħxejjex għall-konsumatur finali mhux professjonali, il-ħtiġiet dwar it-tikkettjar jistgħu jiġu limitati għall-informazzjoni xierqa tal-prodott.L-Artikolu 12L-Istati Membri jistgħu jeżentaw:- mill-applikazzjoni ta’ l-Artikolu 11, produtturi żgħar li l-produzzjoni u l-bejgħ kollu tagħhom tal-materjal tal-propagazzjoni u taż-żrigħ tal-ħxejjex huwa maħsub għall-użu finali minn persuni fuq is-suq lokali li mhumiex involuti professjonalment fil-produzzjoni tal-pjanti ("ċirkolazzjoni lokali").- mill-kontrolli u l-ispezzjonijiet uffiċjali li hemm provdut fl-Artikolu 18, iċ-ċirkolazzjoni tal-materjal tal-propagazzjoni u taż-żrigħ prodotti minn dawn il-persuni eżentati.B’mod konformi mal-proċedura stabbilita fl-Artikolu 21, il-miżuri ta’ implimentazzjoni dwar il-ħtiġiet l-oħra dwar l-eżentazzjonijiet li għalihom saret referenza fl-ewwel u t-tieni inċiżi hawn fuq imsemmija, b’mod partikolari rigward il-kunċetti tal-"produtturi żgħar" u s-"suq lokali", u għall-proċeduri rilevanti, għandhom jiġu adottati.L-Artikolu 13Fil-każ ta’ diffikoltajiet temporanji fil-provvista tal-materjal tal-propagazzjoni u taż-żrigħ tal-ħxejjex li jħares il-ħtiġiet ta’ din id-Direttiva, miżuri jistgħu jiġu adottati, skond il-proċedura stabbilita fl-Artikolu 21, dwar il-promozzjoni tal-materjal tal-propagazzjoni u taż-żrigħ tal-ħxejjex li jħares ħtiġiet inqas stretti, mingħajr preġudizzju għar-regoli tas-saħħa tal-pjanta stabbilita fid-Direttiva 77/93/KEE.L-Artikolu 141. It-tqegħid fis-suq tal-materjal tal-propagazzjoni u taż-żrigħ tal-ħxejjex li tħares il-ħtiġiet u l-kondizzjonijiet ta’ din id-Direttiva ikun suġġett għal għall-ebda restrizzjonijiet rigward il-fornitur, is-saħħa tal-pjanta, il-mezz ta’ tkabbir u l-arranġamenti tas-saħħa barra dawk stabbiliti f’din id-Direttiva.2. It-tqegħid fis-suq tal-materjal tal-propagazzjoni u taż-żrigħ tal-ħxejjex li l-varjetà tagħhom tiddaħħal fil-Katalogu Komuni tal-Varjetajiet ta’ l-Ispeċi tal-Ħxejjex ma jkunu suġġetti għal kull restrizzjoni rigward il-varjetà barra dawn stabbiliti jew li għalihom saret referenza f’din id-Direttiva.L-Artikolu 15Rigward il-prodotti li għalihom saret referenza fl-Anness II, l-Istati Membri għandhom joqgħodu lura milli jimponu kondizzjonijiet aktar stretti jew restrizzjonijiet fuq is-suq barra dawk il-kondizzjonijiet stabbiliti fl-iskedi li għalihom saret referenza fl-Artikolu 4 jew, jekk fin-nuqqas ta’ dan, dawk li jeżistu fid-data ta’ l-adozzjoni ta’ din id-Direttiva.L-Artikolu 161. B’mod konformi mal-proċedura stabbilita fl-Artikolu 21, għandu jkun deċiż jekk materjal tal-ħxejjex tal-propagazzjoni u taż-żrigħ prodott f’kull pajjiż terz u li joffri l-istess garanziji dwar l-obbligi fuq il-fornitur, l-identità, il-karatteristiċi, is-saħħa tal-pjanti, il-mezz ta’ tkabbir, l-ippakkjar, l-arranġamenti ta’ l-ispezzjoni, l-immarkar u s-siġillar, hux ekwivalenti f’dawn ir-rispetti kollha mal-materjal tal-ħxejjex tal-propagazzjoni u taż-żrigħ prodott fil-Komunità u jħares il-ħtiġiet u l-kondizzjonijiet ta’ din id-Direttiva.2. Sakemm ttieħed deċiżjoni li għaliha saret referenza fil-paragrafu 1, l-Istati Membri jistgħu, sa l-1 ta’ Jannar 1993, u mingħajr preġudizzju għad-dispożizzjonijiet tad-Direttiva 77/93/KEE, japplikaw għall-importazzjoni tal-materjal tal-ħxejjex tal-propagazzjoni u taż-żrigħ minn pajjiżi terzi kondizzjonijiet li ta’ l-anqas huma ekwivalenti temporanjament jew permanentament fl-iskedi li għalihom saret referenza fl-Artikolu 4. Mejta dawn il-kondizzjonijiet mhumiex stabbiliti fl-iskedi msemmija, il-kondizzjonijiet ta’ l-importazzjoni jridu jkunu mill-inqas daqs dawk applikabbli għal produzzjoni ta’ l-Istat Membru konċernat.B’ mod konformi mal-proċedura stabbilita fl-Artikolu 21, id-data li ghaliha saret referenza fl-ewwel subparagrafu jista’, għal terzi pajjiżi diversi, tkun differita sakemm ttieħed id-deċiżjoni li għaliha saret referenza fil-paragrafu 1.Il-materjal tal-ħxejjex tal-propagazzjoni u taż-żrigħ importat minn kull Stat Membru skond deċiżjoni meħuda minn dak l-Istat Membru skond l-ewwel subparagrafu għandha tkun suġġett għall ebda restrizzjoni fl-Istati Membri l-oħra rigward il-kwistjonijiet li għalihom saret referenza fil-paragrafu 1.L-Artikolu 17L-Istati Membri għandhom jiżguraw li l-ispezzjoni uffiċjali permezz ta’ verifiki ta’ kampjuni fuq il-materjal tal-propagazzjoni u taż-żrigħ titwettaq matul il-produzzjoni u t-tqegħid fis-suq, bil-għan li l-konformità tiġi vverifikata mal-ħtiġijiet u l-kondizzjonijiet ta’ din id-Direttiva.L-Artikolu 18Proċeduri dettaljati ta’ implimentazzjoni għall-kontrolli li għalihom hemm provdut fl-Artikolu 5 u għall-ispezzjoni uffiċjali provduta fl-Artikoli 10 u 17, inklużi l-metodi ta’ kif jittieħdu l-kampjuni, għandhom jiġu adottati, kif meħtieġ, skond il-proċedura provduta fl-Artikolu 21.L-Artikolu 191. Jekk, matul is-superviżjoni u s-sorveljanza li għalihom hemm previst fl-Artikolu 6(4), l-ispezzjoni uffiċjali li hemm prevista fl-Artikolu 17, jew l-provi li hemm previst fl-Artikolu 20, jinstab li l-materjal tal-propagazzjoni u taż-żrigħ tal-ħxejjex ma jħarsux il-ħtiġiet ta’ din id-Direttiva, il-korp uffiċjali responsabbli ta’ l-Istat Membru għandu jieħu l-azzjoni li hemm bżonn biex jiżgura li jħares id-dispożizzjonijiet ta’ din id-Direttiva jew, jekk dak mhux possibbli, li jipprojbixxi t-tqegħid fis-suq ta’ dak il-materjal tal-propagazzjoni u taż-żrigħ tal-ħxejjex fil-Komunità.2. Jekk jinstab li l-materjal tal-propagazzjoni u taż-żrigħ tal-ħxejjex imqiegħed fis-suq minn kull fornitur partkolari ma jikkonformax mal-ħtiġiet u l-kondizzjonijiet ta’ din id-Direttiva, l-Istat Membru konċernat għandu jiżgura li miżuri xierqa jiġu meħuda kontra l-fornitur. Jekk il-fornitur huwa pprojbit li jqiegħed fis-suq materjal tal-propagazzjoni u taż-żrigħ tal-ħxejjex, l-Istat Membru għandu javża lill-Kummissjoni u l-awtoritajiet nazzjonali kompetenti fl-Istati Membri.3. Kull miżura meħuda taħt il-paragrafu 2 tista’ tiġi rtirata hekk kif jiġi stabbilit b’ċertezza adegwata li l-materjal tal-propagazzjoni u taż-żrigħ tal-ħxejjex maħsuba għat tqegħid fis-suq mill-fornitur għandha fil-futur, tikkonforma mal-ħtiġiet u l-kondizzjonijiet ta’ din id-Direttiva.L-Artikolu 201. Esperimenti, jew, fejn ikun il-każ, provijigu mwettqa fl-Istati Membri fuq kampjuni biex ikun iċċekkjat li il-materjal tal-propagazzjoni u taż-żrigħ tal-ħxejjex jikkonforma mal-ħtiġiet u l-kondizzjonijiet ta’ din id-Direttiva, inklużi dawk relatati mas-saħħa tal-pjanta. Il-Kummissjoni tista’ torganizza spezzjonijiet ta’ l-esperimenti minn rappreżentanti ta’ l-Istati Membri u tal-Kummissjoni.2. Jista’ jkun deċiż b’mod konformi mal-proċedura stabbilita fl-Artikoli 21 li jkun meħtieġ li jsiru esperimenti tal-Komunità għall-istess skop kif imsemmi fil-paragrafu 1. Il-Kummissjoni tista’ torganizza spezzjonijiet ta’ l-esperimenti tal-Komunità minn rappreżentanti ta’ l-Istati Membri u tal-Kummissjoni.3. L-esperimenti jew provi li għalihom saret referenza fil-paragrafi 1 u 2 għandhom jintużaw biex ikunu armonizzati l-metodi tekniċi ta’ l-eżaminazzjoni tal-materjal tal-propagazzjoni u taż-żrigħ tal-ħxejjex. Rapporti tal-progress għandhom isiru dwar l-esperimenti jew il-provi u jintbagħtu b’mod kunfidenzjali lill-Istati Membri u lill-Kummissjoni.4. Il-Kummissjoni għandha tiżgura li, fejn ikun il-każ, l-arranġamenti biex tikkordina, twettaq u tispezzjona l-esperimenti li għalihom saret referenza fil-paragrafi 1 u 2, u l-istima tar-riżultati tagħhom, isiru fi ħdan il-Kumitat imwaqqaf bl-Artikolu 21. Meta problemi tas-saħħa tal-pjanti jiġru, il-Kummissjoni għandha tavża l-Kumitat Permanenti dwar is-Saħħa tal-Pjanti. Jekk hemm bżonn, arranġamenti speċifiċi jiġu adottati. Il-materjal tal-propagazzjoni u taż-żrigħ tal-ħxejjex prodott f’terzi pajjiżi għandu jiġi inkluż fl-esperimenti.L-Artikolu 211. Il-Kummissjoni għandha tiġi mgħejjuna minn kumitat, riferut bħala l-"Kumitat Permanenti fuq iż-Żerriegħa u l-Pjanti ta’ l-Agrikoltura, l-Ortikoltura u l-Forestrija", immexxi mir-rappreżentant tal-Kummissjoni.2. Ir-rappreżentant tal-Kummissjoni għandu jissottometti lill-kumitat kull abbozz tal-miżuri li għandhom jittieħdu. Il-kumitat għandu jwassal il-fehma tiegħu fuq l-abbozz fil-limitu taż-żmien li l-president jista’jistabilixxi skond l-urġenza ta’ l-affari. Il-fehma titwassal mill-maġġoranza stabbilita fl-Artikolu 148(2) tat-Trattat fil-każ ta’ deċiżjonijiet li l-Kunsill jeħtieġ jadotta fuq kull proposta mill-Kummissjoni. Il-voti tar-rappreżentanti ta’ l-Istati Membri fi ħdan il-Kumitat ikunu mwieżna bil-mod stabbilit f’dak l-Artikolu. Il-president m’għandux vot.3. Il-Kummissjoni għandha tadotta l-miżuri li għandhom jibdew jgħoddu minnufih.Madankollu, jekk dawn il-miżuri mhumiex skond il-fehma tal-kumitat, għandhom ikunu ikkomunikati mill-Kummissjoni lill-Kunsill minnufiħ. F’dak il-każ il-Kummissjoni tista’ tipposponi l-applikazzjoni tal-miżuri li ddeċidiet fuqhom għal kull perjodu ta’ mhux iktar minn xahar mid-data tat-tali komunikazzjoni.Il-Kunsill, li jaġixxi b’kull maġġoranza kkwalifikata, jista’ jieħu deċiżjoni differenti fil-limitu ta’ żmien li għaliħ saret referenza fil-paragrafu ta’ qabel.L-Artikolu 221. Il-Kummissjoni għandha tiġi mgħejjuna mill-Kumitat Permanenti fuq iż-Żerriegħa u l-Materjal ta’ Propagazzjoni għall-Agrikoltura, l-Ortikoltura u l-Forestrija, presjeduta mir-rappreżentant tal-Kummissjoni.2. Ir-rappreżentant tal-Kummissjoni għandu jissottometti lill-kumitat kull abbozz tal-miżuri li għandhom jittieħdu. Il-kumitat għandu jwassal l-opinjoni tiegħu fuq l-abbozz f’kull limitu ta’ żmien li l-president jista’ jistabilixxi skond l-urġenza ta’ l-affari. Il-fehma tista’ titwassal mill-maġġoranza stabbilita fl-Artikolu 148(2) tat-Trattat fil-każ tad-deċiżjonijiet li l-Kunsill ikun meħtieġ jadotta fuq kull proposta mill-Kummissjoni. Il-voti tar-rappreżentanti ta’ l-Istati Membri fi ħdan il-Kumitat ikunu peżati fil-mod stabbilit f’dak l-Artikolu. Il-president m’għandux vot.3. Il-Kummissjoni tista’ tadotta l-miżuri maħsuba b’mod konformi mal-fehma tal-kumitat.Jekk il-miżuri ppjanati mhumiex konformi mal-fehma tal-kumitat, jew jekk l-ebda fehma ma titwassal, il-Kummissjoni għandha, mingħajr dewmien, tibgħat lill-Kunsill kull proposta rigward il-miżuri li għandhom jittieħdu. Il-Kunsill għandu jaġixxi b’kull maġġoranza kwalifikata.Jekk, meta jiskadi kull l-perjodu ta’ tliet xhur mid-data tar-riferiment lill-Kunsill, il-Kunsill ikun għadu m’aġixxiex, il-miżuri proposti għandhom jiġu adottati mil-Kummissjoni.L-Artikolu 23Emendi għall-iskedi li għalihom saret referenza fl-Artikolu 4 u għall-kondizzjonijiet u r-regoli dettaljati għall-implimentazzjoni ta’ din id-Direttiva għandhom jiġu adottati skond il-proċedura stabbilita fl-Artikolu 21.L-Artikolu 241. L-Istati Membri għandhom jiżguraw li l-materjal tal-propagazzjoni u taż-żrigħ tal-ħxejjex prodott fit-territorju tagħhom u maħsub għat-tqegħid fis-suq jikkonformha mal-ħtiġiet ta’ din id-Direttiva.2. Jekk jinstab, waqt kull spezzjoni uffiċjali, li l-materjal tal-propagazzjoni u taż-żrigħ tal-ħxejjex ma jistax, minħabba li mhuwiex konformi ma’ kull kondizzjoni li għandha x’taqsam mas-saħħa tal-pjanti, jiġi mqiegħed fis-suq, l-Istat Membru kkonċernat għandu jieħu l-miżuri uffiċjali xierqa biex jelimina kull riskju fuq is-saħħa tal-pjanta li tista’ jirriżulta.L-Artikolu 251. L-Istati Membri għandhom iġibu fis-seħħ il-liġijiet, ir-regolamenti u d-dispożizzjonijiet amministrattivi meħtieġa biex jikkonformaw ma’ din id-Direttiva sa mhux aktar tard mill-31 ta’ Diċembru 1992. Għandhom imbaghad minnufiħ javżaw lill-Kummissjoni dwar dan.Meta l-Istati Membri jadottaw dawn il-miżuri, għandu jkun fihom kull riferenza għal din id-Direttiva jew jkunu akkumpanjati b’tali referenza fl-okkażjoni tal-pubblikazzjoni uffiċjali tagħhom. Il-metodi biex issir l-imsemmija riferenza jiġu stabbiliti mill-Istati Membri.2. Sa fejn l-Artikoli 5 sa 11, 14, 15, 17, 19 u 24 huma konċernati, id-data ta’ l-applikazzjoni għal kull ġeneru jew speċi li għaliħ sar referenza fl-Anness II jiġi ffissat skond il-proċedura stabbilita fl-Artikolu 21, meta l-iskeda li għaliha saret referenza fl-Artikolu 4 titlesta.L-Artikolu 26Din id-Direttiva hija indirizzata lill-Istati Membri.Magħmula fil-Lussemburgu, it-28 t’April 1992.Għall-KunsillIl-PresidentArlindo Marques Cunha[1] ĠU C 46, tas-27.2.1990, p. 4; u ĠU C 296, tal-15.11.1991, p. 10[2] ĠU C 240, tas-16.9.1991, p. 193.[3] ĠU C 182, tat-23.7.1990, p. 19.[4] ĠU L 225, tat-12.10.1970, p. 7; Id-Direttiva kif emendata l-aħħar bid-Direttiva 90/654/KEE (ĠU L 353, tas-17.12.1990, p. 48).[5] ĠU L 26, tal-31.1.1977, p. 20; Id-Direttiva kif emendata l-aħħar bid-Direttiva tal-Kummissjoni 92/10/KEE (ĠU L 70, tas-17.3.1992, p. 27).--------------------------------------------------L-ANNESS IIl-kondizzjonijiet li għandhom ikunu stabbiliti skond l-Artikolu 4Punt AIl-kondizzjonijiet li l-materjal taż-żrigħ iridu jikkonformaw magħhom.Punt BSkedi għall-ġenera u l-ispeċi mhux elenkati fid-Direttiva 70/458/KEE li fihom il-kondizzjonijiet li l-materjal ta’ propagazzjoni irid jikkonforma għalih.--------------------------------------------------L-ANNESS IIElenku tal-ġenera u l-ispeċi li għaliħ saret referenza fl-Artikolu 1(2)— Allium ascalonicum | ħaxix mir-razza tal-basal |— Allium cepa L | basal |— Allium fistulosum L. | kurrat salvaġġ |— Allium porrum L. | kurrata |— Allium sativum | tewm |— Anthriscus cerefolium (L.) Hoffm. | maxxita |— Apium graveolens L. | karfusa |— Asparagus officinalis L. | spraġ |— Beta vulgaris L. var. vulgaris | mangold |— Beta vulgaris L. var. conditiva Alef | pitrava ħamra |— Brassica oleracea L. convar. acephala (DC) Alef. var. sabellica L. | kaboċċi mġiegħda |— Brassica oleracea L. convar. botrytis (L.) Alef. var. botrytis L. | pastarda |— Brassica oleracea L. convar. botrytis (L.) Alef. var. cymosa Duch. | brokkli |— Brassica oleracea L. convar. var. gammifera DC | kaboċċa żgħira |— Brassica oleracea L. convar. capitata (L.) Alef. var. sabauda L. | kaboċċa Ingliża |— Brassica oleracea L. convar. capitata (L.) Alef. var. alba DC | kaboċċa |— Brassica oleracea L. convar. capitata (L.) Alef. var. rubra DC | kaboċċa ħamra |— Brassica oleracea L. convar. acephala (DC) Alef. var. gongylodes | ġidra |— Brassica pekinensis L. | kaboċċa Ċiniża |— Brassica rapa L. var. rapa | nevew |— Capsicum annuum L. | bżar |— Chicorium endivia L. | indivja |— Chicorium intybus L. (partim) | ċikwejra Witloof |— Citrullus lanatus (Thunb.) Matsum. et Nakai | dulliegħa |— Cucumis melo L. | bettieħa |— Cucumis sativus L. | ħjar żgħir għall- immarinar |— Cucurbita maxima Duchesne | qargħa |— Cucurbita pepo L | qargħa bagħlija żgħira |— Cynara cardunculus | kardun |— Cynara scolymus | qaqoċċa |— Daucus carota L | zunnarija |— Foeniculum vulgare P. Mill. | bużbieża |— Lactuca sativa L. | ħass |— Lycopersicon lycopersicum (L.) Karsten ex Farw. | tadam |— Petroselinum crispum (Mill.) Nyman ex A. W. Hill | tursin |— Phaseolus coccineus L. | fażola ħadra |— Phaseolus vulgaris L. | fażola |— Pisum sativum L. (partim) | piżelli ħlief piżelli ta’ l- għalf |— Raphanus sativus L | ravanelli |— Rheum | rabarbra |— Scorzonera hispanica L. | scorzonera |— Solanum melongena L. | brunġiela |— Spinacia oleracea L. | spinaċi |— Valerianelle locusta (L.) Laterr. | insalata tal- qamħ |— Vicia faba L. (partim) | ful |--------------------------------------------------


title: Id-Direttiva tal-Kummissjoni 95/17/KE tad-19 ta’ Ġunju 1995 li tistabbilixxi regoli dettaljati għall-applikazzjoni tad-Direttiva tal-Kunsill 76/768/KEE dwar in-non-inklużjoni ta’ ingredjent wieħed jew aktar fil-lista wżata għat-tikkettjar tal-prodotti kosmetiċiTest b’rilevanza għaż-ŻEE

text:
Avviż Legali Importanti

|

31995L0017

Official Journal L 140 , 23/06/1995 P. 0026 - 0029

		Id-Direttiva tal-Kummissjoni 95/17/KEtad-19 ta’ Ġunju 1995li tistabbilixxi regoli dettaljati għall-applikazzjoni tad-Direttiva tal-Kunsill 76/768/KEE dwar in-non-inklużjoni ta’ ingredjent wieħed jew aktar fil-lista wżata għat-tikkettjar tal-prodotti kosmetiċi(Test b’rilevanza għaż-ŻEE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Wara li kkunsidrat id-Direttiva tal-Kunsill Nru 76/768/KEE tas-27 ta’ Lulju 1976 fuq l-approssimazzjoni tal-liġijiet ta’ l-Istati Membri dwar il-prodotti kosmetiċi [1], kif emendata l-aħħar bid-Direttiva tal-Kummissjoni 94/32/KE [2], u partikolarment fl-Artikolu 6(1)(g) tagħha,Billi hemm il-ħtieġa li jiġu speċifikati l-kriterji u l-kondizzjonijiet li taħthom il-fabbrikant jista’, għal raġunijiet ta’ segretezza kummerċjali, japplika biex ma jinkludix ingredjent wieħed jew aktar fl-elenku minimu ta’ l-ingredjenti li għandhom jiġu inklużi fuq il-pakketti tal-prodotti kosmetiċi, jew, fejn dan ikun impossibbli għal raġunijiet prattiċi, fuq il-fuljett, it-tikketta, iż-żigarella jew il-biljett;Billi l-approvazzjoni tal-kunfidenzjalità m’għandhiex, madankollu, ikollha effett fuq l-obbligi l-oħra skond id-Direttiva 76/768/KEE u r-responsabbiltajiet li jiġu mill-Artikoli dwar is-sigurtà tal-prodott kosmetiku, mill-Annessi, u mid-dispożizzjonijiet rigward l-informazzjoni meħtieġa għat-trattament mediku approprjat u l-fajl tal-każ li għalih l-awtoritajiet nazzjonali li jimmonitorjaw kontinwament għandu jkollhom aċċess;Billi l-approvazzjoni tal-kunfidenzjalità m’għandhiex tkun ta’ preġudizzju għas-sigurtà tal-konsumatur;Billi t-talba għall-kunfidenzjalità għandha titressaq fl-Istat Membru fejn issir il-manifattura jew l-importazzjoni tal-bidu fis-suq Komunitarju, li għandu jkollu aċċess ukoll għall-informazzjoni msemmija fl-Artikolu 7a tad-Direttiva 76/768/KEE, kif emendata bid-Direttiva 93/35/KEE [3], għall-finijiet tal-kontroll;Billi biex tiġi vvalutata u monitorjata kontinwament b’mod adegwat it-talba għandha tinkludi l-partikolaritajiet kollha meħtieġa biex jiġu identifikati l-applikanti, biex jiġi identifikat u vvalutat mil-lat ta’ saħħet il-bniedem l-ingredjent kif użat fil-prodott(i) kosmetiku(ċi) u biex jiġi kkalkulat l-użu maħsub ta’ l-ingredjent relatat, kif ukoll ir-raġunijiet għall-kunfidenzjalità u l-isem/l-ismijiet tal-prodott li jkun fih l-ingredjent;Billi għal raġunijiet ekonomiċi u b’rispett għal drittijietu l-awtorità kompetenti għandha tinforma lill-applikant, f’perjodu qasir ta’ mhux aktar minn erba’ xhur, minbarra f’każijiet eċċezzjonali, bid-deċiżjoni f’dan il-każ; billi kull rifjut biex tingħata l-kunfidenzjalità għandu jkun irraġunat kif imiss u l-mezzi għall-appell u l-limiti taż-żmien indikati b’mod ċar;Billi fl-interessi tat-trasparenza u l-monitoraġġ, l-awtorità kompetenti għandha talloka numru tar-reġistrazzjoni għal kull talba li tapprova; billi dan in-numru għandu jieħu post l-ingredjent fil-lista ta’ l-ingredjenti msemmija fl-Artikolu 6(1)(g) tad-Direttiva 76/768/KEE;Billi l-emendi kollha għall-partikolaritajiet fit-talba oriġinali għandhom jiġu nnotifikati mill-applikant lill-awtorità kompetenti, li tista’ mbagħad tirtira l-approvazzjoni tagħha għall-kunfidenzjalità minħabba dawk il-modifiki, jew jekk informazzjoni ġdida tagħmel miżura bħal din meħtieġa għal raġunijiet kostrinġenti ta’ saħħa pubblika;Billi d-durata tad-dritt għall-kunfidenzjalità m’għandhiex teċċedi l-ħames snin, bla ħsara għall-għażla, f’ċirkustanzi eċċezzjonali, ta’ estensjoni għal mhux aktar minn tliet snin oħra;Billi, fl-interessi tal-monitoraġġ tas-sigurtà tal-prodott u l-infurzar approprjat tad-Direttiva, il-Kummissjoni u l-Istat Membri l-oħra għandhom ikunu infurmati b’mod adegwat bid-deċiżjonijiet meħuda mill-awtorità kompetenti; billi, mill-banda l-oħra, dawn id-deċiżjonijiet għandhom ikunu rikonoxxuti fit-territorji tal-Komunità kollha, minbarra għal raġunijiet eċċezzjonali;Billi l-miżuri previsti f’din id-Direttiva huma skond il-fehma tal-Kumitat fuq l-Adattament għall-Progress Tekniku tad-Direttivi fuq it-Tneħħija ta’ Ostakoli Tekniċi għall-Kummerċ fis-Settur tal-Prodotti Kosmetiċi,ADOTTAT DIN ID-DIRETTIVA:L-Artikolu 1Din id-Direttiva għandha tapplika mingħajr preġudizzju għall-obbligi l-oħra li joħorġu mid-Direttiva 76/768/KEE u r-resposabbiltajiet li joħorġu minnha, b’mod partikolari mill-Artikoli 2, 4, 5, 7(3) u 7a tagħha.L-Artikolu 2Kull fabbrikant jew l-aġent tiegħu jew persuna li f’isimha prodott kosmetiku jkun ġie ffabbrikat, jew kull persuna responsabbli mit-tqegħid ta’ prodott kosmetiku importat fis-suq tal-Komunità, li, għal raġunijiet ta’ segretezza kummerċjali, jixtieq li ma jinkludix ingredjent wieħed jew aktar minn prodott kosmetiku fl-elenku msemmi fl-Artikolu 6(1)(g) tad-Direttiva 76/768/KEE, għandu jibgħat talba għal dan il-għan lill-awtorità kompetenti msemmija fl-Artikolu 10 ta’ din id-Direttiva ta’ l-Istat Membru tal-post tal-fabbrikazzjoni jew ta’ l-importazzjoni oriġinali, qabel ma jqiegħed il-prodott fis-suq tal-Komunità.L-Artikolu 3It-talba msemmija fl-Artikolu 2 għandha tinkludi l-partikolaritajiet li ġejjin:(a) l-isem jew it-titolu u l-indirizz jew l-uffiċċju prinċipali ta’ l-applikant;(b) l-identifikazzjoni preċiża ta’ l-ingredjent li għalih il-kunfidenzjalità tkun qed tintalab, jiġifieri:- in-numri ta’ l-indiċi tal-CAS, ta’ l-Einecs u tal-kuluri, l-isem kimiku, l-isem Iupac, l-isem INCI [4], l-isem tal-Farmakopea Ewropea, l-isem internazzjonali mhux proprjetarju rakkomandat mill-Organizzazzjoni Dinjija tas-Saħħa, u l-isem komuni tan-nomenklatura msemmi fl-Artikolu 7(2) tad-Direttiva 76/768/KEE, fejn dawn jeżistu,- l-isem Elincs u n-numru uffiċjali allokat lilu jekk dan ikun ġie nnotifikat skond id-Direttiva tal-Kunsill 67/548/KEE [5] u indikazzjoni ta’ l-approvazzjoni jew tar-rifjut biex tiġi approvata talba għall-kunfidenzjalità skond l-Artikolu 19 ta’ dik id-Direttiva,- fejn l-ismijiet jew in-numri msemmija fl-ewwel u t-tieni inċiżi ma jkunux jeżistu, bħal fil-każ ta’ ċerti ingredjenti ta’ oriġini naturali, l-isem tal-materja prima, l-isem tal-parti tax-xitla jew ta’ l-annimal użata, u l-ismijiet tal-komponenti ta’ l-ingredjent, bħalma huma solventi;(ċ) il-valutazzjoni tas-sigurtà għal saħħet il-bniedem ta’ l-ingredjent kif użat fil-prodott(i) lest(i), waqt li jitqies il-profil ta’ l-ingredjent tossikoloġiku, l-istruttura kimika u l-livell ta’ l-espożizzjoni, kif speċifikat fl-Artikolu 7a(1) (d) u (e) u l-Artikolu 7a(2) tad-Direttiva 76/768/KEE;(d) l-użu maħsub ta’ l-ingredjent u b’mod partikulari d-diversi kategoriji tal-prodotti li fihom ikun se jintuża;(e) ġustifikazzjoni dettaljata tar-raġuni, bħala eċċezzjoni, li għaliha l-kunfidenzjalità tkun qed tintalab; per eżempju:- il-fatt li l-identità ta’ l-ingredjent jew il-funzjoni tiegħu fil-prodott kosmetiku li għandu jinbiegħ ma tkunx ġiet deskritta fit-tagħrif stampat u ma tkunx magħrufa minn oħrajn fil-mestier,- il-fatt li l-informazzjoni ma tkunx għadha magħrufa mill-pubbliku, anke jekk applikazzjoni għal patenta tkun tressqet għall-ingredjent jew l-użu tiegħu,- il-fatt li jekk l-informazzjoni tkun magħrufa tkun tista’ tiġi riprodotta faċilment, għad-detriment ta’ l-applikant;(f) jekk ikun magħruf, l-isem ta’ kull prodott li jkun se jkollu fih l-ingredjent(i), u jekk ismijiet differenti jkunu sa jintużaw fis-suq Komunitarju, dettalji preċiżi għal kull wieħed minnhom.Jekk l-isem ta’ prodott ma jkunx għadu magħruf, dan jista’ jiġi nnotifikat f’data aktar tard, iżda ta’ lanqas 15-il jum qabel mal-prodott jitqiegħed fis-suq.Jekk l-ingredjent jintuża f’diversi prodotti, talba waħda għandha tkun biżżejjed, kemm-il darba l-prodotti jkunu indikati b’mod ċar lill-awtorità kompetenti;(g) dikjarazzjoni li tistabbilixxi jekk talba tkunx tressqet lill-awtorità kompetenti ta’ xi Stat Membru ieħor dwar l-ingredjent li għalih il-kunfidenzjalità tkun intalbet, u l-partikolaritajiet fuq ir-riżultat ta’ kull talba bħal din.L-Artikolu 41. Wara li tintlaqa’ t-talba għall-kunfidenzjalità skond l-Artikolu 3 l-awtorità kompetenti għandha, f’perjodu li ma jaqbiżx l-erba’ xhur, teżamina t-talba u tinforma lill-applikant bil-miktub bid-deċiżjoni tagħha. Fil-każ ta’ approvazzjoni, l-awtorità għandha tinnotifika wkoll in-numru tar-reġistrazzjoni li jkun allokat lill-prodott skond il-proċedura stabbilita fl-Anness. B’dankollu, jekk ikun hemm raġunijiet eċċezzjonali, l-awtorità kompetenti tista’ tinforma lill-applikant bil-miktub li perjodu addizzjonali ta’ xahrejn ikun meħtieġ għall-eżami tat-talba.2. Kull rifjut biex tintlaqa’ t-talba għall-kunfidenzjalità għandu jinkludi dikjarazzjoni tar-raġunijiet; il-proċeduri ta’ l-appell, flimkien mal-limitu taż-żmien tagħhom, għandu jkun imfisser b’mod ċar lill-applikant.L-Artikolu 5In-numru tar-reġistrazzjoni msemmi fl-Artikolu 4(1) għandu jissostitwixxi l-ingredjent inkwistjoni fil-lista msemmija fl-Artikolu 6(1)(g) tad-Direttiva 76/768/KEE.L-Artikolu 61. L-emendi kollha għall-informazzjoni previsti skond l-Artikolu 3 għandhom jiġu nnotifikati malajr kemm jista’ jkun lill-awtorità kompetenti li tkun laqgħet it-talba għall-kunfidenzjalità. Il-bidliet kollha lill-ismijiet tal-prodotti kosmetiċi li jkun fihom l-ingredjent għandhom jiġu nnotifikati lill-awtorità kompetenti ta’ lanqas 15-il jum qabel ma dawk il-prodotti jitqiegħdu fis-suq taħt l-isem il-ġdid tagħhom.2. Waqt li tikkunsidra l-emendi msemmija fil-paragrafu 1, jew jekk l-informazzjoni l-ġdida tagħmilha obbligatorja li tagħmel dan, partikolarment għal raġunijiet kostrinġenti tas-saħħa pubblika, l-awtorità kompetenti tista’ tirtira l-approvazzjoni tagħha. F’dan il-każ għandha tgħarraf lill-applikant bid-deċiżjoni l-ġdida tagħha fil-limiti ta’ żmien u skond il-proċedura msemmija fl-Artikolu 4.L-Artikolu 7Id-deċiżjoni li tagħti d-dritt għall-kunfidenzjalità għandha tkun valida għal perjodu ta’ ħames snin.Jekk il-benefiċjarju ta’ din id-deċiżjoni jikkunsidra li hemm raġunijiet eċċezzjonali li jiġġustifikaw estensjoni ta’ dan il-perijodu, huwa jista’ jissottometti talba raġunata lill-awtorità kompetenti li oriġinarjament tkun laqgħet it-talba għall-kunfidenzjalità.L-awtorità kompetenti għandha tiddeċiedi fuq din it-talba l-ġdida fil-limiti taż-żmien u skond il-kondizzjonijiet imsemmija fl-Artikolu 4.Il-perjodu tal-kunfidenzjalità m’għandux jiġi estiż għal aktar minn tliet snin.L-Artikolu 81. L-Istati Membri għandhom jgħarrfu lill-Kummissjoni u lill-Istati Membri l-oħra bid-deċiżjonijiet tagħhom biex jilqgħu t-talbiet tal-kunfidenzjalità jew biex jestendu din l-approvazzjoni, waqt li jindikaw l-isem jew it-titolu u l-indirizz jew l-uffiċċju prinċipali ta’ l-applikanti, l-ismijiet tal-prodotti kosmetiċi li jkun fihom l-ingredjent li dwaru t-talba għall-kunfidenzjalità tkun intlaqgħet, u n-numru tar-reġistrazzjoni msemmi fl-Artikolu 4(1).Il-Kummissjoni u l-Istati Membri l-oħra jistgħu jiksbu, fuq talba, kopja tal-fajl tal-każ li jkun fih it-talba għall-kunfidenzjalità flimkien mad-deċiżjoni ta’ l-awtorità kompetenti. Partikolarment f’dan il-qafas l-awtoritajiet kompetenti ta’ l-Istati Membri u l-Kummissjoni għandhom jagħmlu arranġamenti biex jiżguraw kooperazzjoni xierqa.2. L-Istati Membri għandhom jgħarrfu lill-Kummissjoni u lill-Istati Membri l-oħra bid-deċiżjonijiet irraġunati tagħhom li jirrifjutaw jew jirtiraw l-approvazzjoni tal-kunfidenzjalità jew li jirrifjutaw li jestendu l-perjodu tal-kunfidenzjalità.3. L-Istati Membri u l-Kummissjoni għandhom jieħdu l-miżuri meħtieġa biex jiżguraw li data kunfidenzjali mgħarrfa lilhom ma tiġix żvelata b’mod mhux approprjat.L-Artikolu 9L-Istati Membri għandhom jirrikonoxxu d-deċiżjonijiet meħuda mill-awtorità kompetenti bħall-approvazzjoni tal-kunfidenzjalità jew l-estensjoni tal-perjodu tal-kunfidenzjalità.B’danakollu, jekk, wara li jkun mgħarraf jew wara li jkun irċieva kopja tal-fajl tal-każ skond il-proċedura fl-Artikolu 8(1), Stat Membru jisfida d-deċiżjoni meħuda mill-awtorità kompetenti ta’ Stat Membru ieħor, dan jista’ jitlob lill-Kummissjoni biex tieħu deċiżjoni skond il-proċedura msemmija fl-Artikolu 10 tad-Direttiva 76/768/KEE.L-Artikolu 10L-Istati Membri għandhom jaħtru l-awtoritajiet kompetenti msemmija f’din id-Direttiva u għandhom jgħarrfu lill-Kummissjoni dwarhom, li għandha tippubblikahom fil-Ġurnal Uffiċjali tal-Komunitajiet Ewropej. Stat Membru jista’ wkoll jaħtar l-awtorità kompetenti ta’ Stat Membru ieħor, li jkun jixtieq jaċċetta għall-finijiet ta’ eżami f’każi eċċezzjonali t-talbiet imsemmija fl-Artikolu 2.L-Artikolu 111. L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa biex ikunu konformi ma’ din id-Direttiva mhux aktar tard mit-30 ta’ Novembru 1995. Huma għandhom minnufih jgħarrfu lill-Kummissjoni dwarhom.Meta l-Istati Membri jadottaw dawn id-dispożizzjonijiet, dawn għandu jkun fihom referenza għal din id-Direttiva jew ikunu akkumpanjati b’dik ir-referenza fil-ħin tal-pubblikazzjoni uffiċjali tagħhom. Il-proċedura għal din ir-referenza għandha tkun adottata mill-Istati Membri.2. L-Istati Membri għandhom jgħarrfu lill-Kummissjoni bit-test tad-dispożizzjonijiet tal-liġi nazzjonali li huma jadottaw fil-qasam irregolat minn din id-Direttiva.L-Artikolu 12Din id-Direttiva għandha tidħol fis-seħħ fis-seba’ jum wara l-pubblikazzjoni tagħha fil-Ġurnal Uffiċjali tal-Komunitajiet Ewropej.L-Artikolu 13Din id-Direttiva hija indirizzata lill-Istati Membri.Magħmula fi Brussel, fid-19 ta’ Ġunju 1995.Għall-KummissjoniEmma BoninoMembru tal-Kummissjoni[1] ĠU L 262, tas-27.9.1976, p. 169[2] ĠU L 181, tal-15.7.1994, p. 31[3] ĠU L 151, tat-23.6.1993, p. 32[4] Qabel: isem CTFA[5] ĠU L 196, tas-16.8.1967, p. 1--------------------------------------------------L-ANNESSPROĊEDURA BIEX JINGĦATA N-NUMRU TAR-REĠISTRAZZJONI MSEMMI FL-ARTIKOLU 41. In-numru tar-reġistrazzjoni msemmi fl-Artikolu 4 jikkonsisti f’seba’ numri, l-ewwel tnejn jikkorrispondu għas-sena ta’ l-approvazzjoni tal-kunfidenzjalità, it-tieni tnejn għall-kodiċi mogħti lil kull Stat Membru skond il-punt 2, u t-tliet numri ta’ l-aħħar jingħataw mill-awtorità kompetenti.2. Il-kodiċijiet li ġejjin jiġu allokati lill-Istati Membri:01 Franza02 Il-Belġju03 L-Olanda04 Il-Ġermanja05 L-Italja06 Ir-Renju Unit07 L-Irlanda08 Id-Danimarka09 Il-Lussemburgu10 Il-Greċja11 Spanja12 Il-Portugall13 Il-Finlandja14 L-Awstrija15 L-Isvezja.--------------------------------------------------